Ομιλία στο Πρώτο Συνέδριο Κυπριακών Βιβλιοθηκών\n«Δημόσιες Βιβλιοθήκες : Εμπειρία συνεργασιών στην Ελλάδα»\nΕιδικός Σύμβουλος Υφυπουργού Εθνικής Παιδείας και Θρησκευμάτων\nΟι ελληνικές Βιβλιοθήκες βιώνουν τα τελευταία χρόνια ραγδαίους ρυθμούς συγκέντρωσης και ανανέωσης της γνώσης σε συνδυασμό με τις δυνατότητες που η Πληροφορική και οι νέες τεχνολογίες προσφέρουν στη διακίνηση της πληροφόρησης. Η κοινωνία της πληροφορίας ή η κοινωνία της γνώσης, ή όπως άλλοι λένε, η μεταβιομηχανική κοινωνία, διαμορφώνει νέες οικονομικές και κοινωνικές συνθήκες που επηρεάζουν καθοριστικά την εξέλιξη των βιβλιοθηκών σε εθνικό, ευρωπαϊκό και διεθνές επίπεδο.\nΣτο πλαίσιο της νέας αυτής τάξης πραγμάτων, η συνεργασία μεταξύ των βιβλιοθηκών και των υπηρεσιών πληροφόρησης γίνεται απαραίτητος όρος επιβίωσής τους. Με τη σειρά τους οι συνεργασίες μεταξύ των βιβλιοθηκών, παίρνουν νέα διάσταση ειδικότερα σε μια περίοδο που το μέλλον και η εξέλιξή τους συνδυάζεται με λύσεις που εξασφαλίζουν τη σωστή λειτουργία τους και τη δυνατότητά τους να ανταποκριθούν στις νέες απαιτήσεις για σωστή και γρήγορη πληροφόρηση.\nΗ παράμετρος αυτή αποτελεί τον κύριο άξονα γύρω από τον οποίο δομείται η εισήγηση που ακολουθεί και αφορά στην ανάπτυξη συνεργασιών κυρίως μεταξύ των ελληνικών δημοσίων βιβλιοθηκών.\nΠρέπει να σημειώσουμε ότι συνεργασίες μεταξύ των βιβλιοθηκών παίζουν καθοριστικό ρόλο στην προώθηση της όσο το δυνατόν ευρύτερης πληροφόρησης και κατ’ επέκταση στην υποστήριξη της έρευνας. Συνεπώς η ανάπτυξη συνεργασιών για καλύτερες υπηρεσίες προς τους χρήστες αποτελεί ουσιαστικό παράγοντα για τη συνεχή αναβάθμιση των υπηρεσιών που παρέχει η βιβλιοθήκη και για τη βιώσιμη ανάπτυξή της.\nΠαγκοσμιοποίηση της γνώσης και δημόσιες βιβλιοθήκες\nΣε διεθνείς συσκέψεις που πραγματοποιήθηκαν πρόσφατα, όπως το Μάιο και τον Οκτώβριο του 2000 στη Λισσαβόνα, εστίασαν τον προβληματισμό τους και έδωσαν ιδιαίτερη έμφαση στη μελλοντική εξέλιξη των δημοσίων βιβλιοθηκών σε συνδυασμό με τη χρήση των νέων τεχνολογιών και του διαδικτύου.\nΟι εισηγήσεις αλλά και οι τοποθετήσεις εκπροσώπων από ευρωπαϊκές χώρες και χώρες πέραν του Ατλαντικού έδωσαν τη δυνατότητα να καταγραφούν οι κύριοι άξονες γύρω από τους οποίους εστιάζονται οι βασικές αλλαγές που επηρεάζουν την πορεία των δημοσίων βιβλιοθηκών.\nΤρεις είναι οι βασικοί παράγοντες, που καθορίζουν το ρόλο των βιβλιοθηκών και γύρω από αυτούς εστιάζονται πλέον οι σημαντικότερες αλλαγές. Αυτοί επιδρούν όχι μόνο στις πρακτικές των βιβλιοθηκών αλλά οριοθετούν άμεσες οικονομικές, οργανωτικές και θεσμικές αλλαγές που χαρακτηρίζουν τη μετεξέλιξή τους στο πλαίσιο της παγκοσμιοποίησης της γνώσης.\nΣυνεχής αύξηση του όγκου της πληροφόρησης, υποχρεώνει τις βιβλιοθήκες και τις υπηρεσίες πληροφόρησης να επεκτείνουν τις υπηρεσίες και τα εξειδικευμένα εργαλεία πρόσβασης σ΄αυτή, ενώ παράλληλα εναρμονίζουν τις πολιτικές εμπλουτισμού στις νέες απαιτήσεις των χρηστών. Η βιβλιοθήκη δεν είναι πλέον αυτοδύναμη και αυτάρκης, ένας «θεσμοφύλακας βιβλίων» αλλά μετατρέπεται σε πληροφοριακό κέντρο και σε πύλη προς την πληροφόρηση που διατίθεται αλλού. Ο χρήστης πρέπει να έχει τεχνικά μέσα και δεξιότητες για να περάσει τα σύνορα σε ένα κόσμο γνώσεων που ξεπερνά την ανθρώπινη διάσταση με μόνο περιορισμό τη γλώσσα.\nΗ εξειδίκευση πλέον της πληροφόρησης ανάλογα με τις ανάγκες του κοινού οδηγούν τις βιβλιοθήκες στην αύξηση της τυπολογίας των συλλογών και στην αναδιοργάνωση των υπηρεσιών που προσφέρουν (καταλόγους υψηλών προδιαγραφών, σύνδεση με βάσεις δεδομένων, συνεργασίες με άλλες βιβλιοθήκες κ.λπ.)\nΨηφιοποιημένο κείμενο που επεκτείνεται σε βαθμό ώστε ορισμένοι να θεωρούν ότι το βιβλίο χάνει την κεντρική του θέση στον πολιτισμό της Δύσης και ανατρέπει το σύστημα παραγωγής, διακίνησης και διάθεσης της πληροφόρησης.\nΣήμερα το ηλεκτρονικό έντυπο απαρτίζεται από πολλά στοιχεία,όπως εικόνα, κείμενο και ήχο στα οποία έχουμε πρόσβαση είτε χωριστά στο καθένα είτε συγχρόνως σε όλα μαζί.\nΗ έκρηξη των νέων τεχνολογιών και μέσων επηρεάζει τις λειτουργίες των βιβλιοθηκών, μετατοπίζοντας το βάρος των εργασιών από τη συγκρότηση των συλλογών στην ανάπτυξη δομών για πρόσβαση στην πληροφορία και για σωστή εξυπηρέτηση του χρήστη.\nΝέες αξίες περνούν θέση: η πληροφόρηση, η απόκτηση ικανοτήτων ανάκλησης πληροφοριών, η παροχή γνώσεων και η ευρύτερη υποστήριξη της γνώσης και του πολιτισμού.\nInternet και διαδίκτυο που δημιουργούν νέους τρόπους πρόσβασης στην πληροφόρηση, στην ανάγνωσή της και στη χρήση της.\nΗ βιβλιοθήκη μετατρέπεται σε μεσάζοντα μεταξύ του χρήστη και των πηγών πληροφόρησης διότι αυτή αναζητά μέσα από πληθώρα δεδομένων την ζητούμενη πληροφορία και τη διαθέτει.\nΟι παραπάνω αλλαγές γίνονται στο πλαίσιο ευρύτερων οικονομικο-πολιτικών εξελίξεων που, με τη σειρά τους, επηρεάζουν έμμεσα την πορεία των δημοσίων βιβλιοθηκών:\n- Συνένωση πολλών επιχειρήσεων του τομέα των τηλεπικοινωνιών, των οπτικοακουστικών και των πολυμέσων που επιβάλλουν στις βιβλιοθήκες νέες συναλλαγές.\n- Ανάπτυξη πολλών ιδιωτικών δικτύων διάδοσης της πληροφόρησης που αιχμαλωτίζουν το κοινό των βιβλιοθηκών και τις ανταγωνίζονται.\n- Περιορισμός των δημοσίων επενδύσεων στον τομέα των πολιτιστικών δραστηριοτήτων και,γενικότερα,στην ενίσχυση των βιβλιοθηκών που κύρια χαρακτήρισε τη δεκαετία του ‘90.\n- Εμπορευματοποίηση των υπηρεσιών του προσφέρουν οι βιβλιοθήκες, θεωρία που αναπτύχθηκε σε συνάρτηση με τον περιορισμό των κρατικών δαπανών.\nΗ οικονομική διάσταση και η κοστολόγηση των υπηρεσιών των βιβλιοθηκών συζητήθηκε πολύ και στη δεκαετία του ’90 και δεν ήταν λίγοι αυτοί που θέλησαν να εισαγάγουν τις αρχές της «ανταγωνιστικότητας» στη λειτουργία των βιβλιοθηκών και στη διαχείριση των προσφερόμενων υπηρεσιών. Έτσι τέθηκε το θέμα της κατάργησης της δωρεάν πρόσβασης και της κοστολόγησης των εξειδικευμένων υπηρεσιών.\nΑυτές οι πρακτικές έκαναν μερικές δημοτικές βιβλιοθήκες να περάσουν δύσκολες περιόδους, όπως στην Αγγλία, με πολλά αρνητικά αποτελέσματα όπως: μείωση προϋπολογισμών, πτώση των στατιστικών, περιορισμό των ωρών λειτουργίας, μείωση του προσωπικού, απολύσεις κ.λπ.\nΣήμερα, οι Δημόσιες Βιβλιοθήκες περνούν στο νέο αιώνα αναλαμβάνοντας νέους ρόλους που υπαγορεύουν νέα κοινωνικά και πολιτισμικά φαινόμενα που αρχίζουν πλέον να γίνονται έντονα, όπως λειτουργικός αναλφαβητισμός, αύξηση των πολιτιστικών μειονοτήτων, ανεργία και αδυναμία πρόσβασης στη νέα οικονομία της πληροφόρησης.\nΟι δυσκολίες πρόσβασης στην πληροφόρηση και το κόστος της οδηγούν σε ταξικές και κοινωνικές διαφορές που η παγκοσμιοποίηση της γνώσης δεν τις εξαφανίζει αλλά, αντιθέτως, τις εντείνει σε συνδυασμό με κοινωνικά και πολιτισμικά φαινόμενα που αρχίζουν πλέον να γίνονται έντονα, όπως: λειτουργικός αναλφαβητισμός, αύξηση των πολιτιστικών μειονοτήτων, ανεργία, φτώχεια και αδυναμία πρόσβασης στη νέα οικονομία της πληροφόρησης.\nΟι παραπάνω σημαντικές αλλαγές επηρεάζουν τη φυσιογνωμία και το ρόλο των δημοσίων βιβλιοθηκών αλλά και τη γενικότερη πολιτική που ακολουθούν οι χώρες στην ανάπτυξη των υπηρεσιών πληροφόρησης.\nΔημόσιες βιβλιοθήκες στην Ελλάδα του σήμερα\nΣτον ελλαδικό χώρο οι σημαντικές αυτές αλλαγές λίγο επηρεάζουν τις βιβλιοθήκες, σε σύγκριση με πρακτικές άλλων χωρών, και αυτό διότι δεν έχουν προτυποποιηθεί και δεν έχουν προσαρμοστεί στις απαιτήσεις που επιβάλλουν η χρήση των νέων τεχνολογιών και των δικτύων. Οι ιδιαιτερότητες αυτές εντείνονται από την κατακερματισμένη οργανωτική και διοικητική δομή των ελληνικών βιβλιοθηκών που επηρεάζει καθοριστικά την ανάπτυξη των συνεργασιών τόσο κατά την οργανωτική φάση όσο και κατά την υλοποίηση και την εφαρμογή.\nΟ σχεδιασμός ενός συστήματος συνεργασίας θα πρέπει να λάβει υπόψη του το σύνολο των υπηρεσιών πληροφόρησης που διατίθενται στον ελλαδικό χώρο και οι οποίες θα μπορούσαν δυνητικά να συνεργαστούν.\nΠριν περάσουμε στη διερεύνηση των δυνατοτήτων, καταγράφουμε σύντομα τη σημερινή εικόνα των Δημοσίων Βιβλιοθηκών.\nΣτην κατηγορία των Δημοσίων Βιβλιοθηκών, δηλαδή των βιβλιοθηκών που είναι ανοικτές στο ευρύ κοινό χωρίς διακρίσεις κοινωνικού ή γνωστικού χαρακτήρα, εντάσσουμε ένα σύνολο βιβλιοθηκών που βρίσκονται λειτουργικά και διοικητικά κάτω από διάφορους φορείς και διέπονται από διαφορετικό νομικό καθεστώς:\nΣύμφωνα με το ισχύον νομικό καθεστώς έχουμε:\nΔημοτικές, κοινοτικές 686 \nΙδιωτικές βιβλιοθήκες συλλόγων φορέων 154\nΟ χάρτης των δημοσίων βιβλιοθηκών αντικατοπτρίζει τα αποτέλεσμα ενός συνδυασμού ιστορικών, πολιτικών, οικονομικών και πολιτιστικών παραγόντων που καθορίζουν και τη μελλοντική τους ανάπτυξη.\nΗ ιστορία των δημοτικών, δημοσίων ή ιδιωτικών Βιβλιοθηκών είναι άρρηκτα συνδεδεμένη με την εξέλιξη του ελληνικού κράτους και έχουν τις ρίζες τους στον 18ου αιώνα όταν ο ελληνισμός μπαίνει στο στάδιο της πνευματικής αναγέννησης και της οικονομικής ανάπτυξης και έχει τη δυνατότητα να οργανώνει παρόμοιους φορείς Ζαγοράς (1762), Δημητσάνας (1764), Κοβεντάρειος Κοζάνης (1813) και να τους συνδέσει με τις πρώτες σημαντικές εκπαιδευτικές μονάδες της εποχής.\nΗ προσπάθεια θα συνεχιστεί στο νέο ανεξάρτητο ελληνικό κράτος με την ίδρυση των πρώτων δημοτικών βιβλιοθηκών (δημοτική βιβλιοθήκη της Αθήνας 1836, δημοτική βιβλιοθήκη του Πειραιά 1874).\nΣήμερα τα στοιχεία που διαθέτουμε για την κατηγορία των βιβλιοθηκών αυτών είναι ελλιπή και δεν υπάρχει «πλήρης απογραφή» που να επιτρέπει την τεκμηριωμένη αξιολόγηση του έργου και των υπηρεσιών που προσφέρουν.\nΟι πληροφορίες που συλλέγει η στατιστική υπηρεσία του Υπουργείου Πολιτισμού δεν καλύπτουν όλο το φάσμα των δραστηριοτήτων με αποτέλεσμα να μην διαθέτουμε έγκυρη και εμπεριστατωμένη εικόνα για τις βιβλιοθήκες.\nΤο πρόγραμμα καταγραφής και κωδικοποίησης ελληνικών βιβλιοθηκών που έκανε το ΕΚΕΒΙ σε συνεργασία με το Ιόνιο Πανεπιστήμιο αποτελεί μια πρώτη προσπάθεια όχι μόνο στατικής αποτύπωσης αλλά δημιουργίας ενός εργαλείου παρακολούθησης βασικών εξελίξεων στο χώρο.\nΠαραθέτουμε μερικά διαγράμματα που επιτρέπουν μια συνολική αποτύπωση της κατάστασης.\nΑυτά έγιναν βάση στοιχείων που προέρχονται από έρευνα και επεξεργασία ερωτηματολογίων που έκανα στις δημόσιες και τις 490 δημοτικές και κοινοτικές βιβλιοθήκες που επιχορηγούνται από το Τμήμα Βιβλιοθηκών του ΥΠΕΠΘ.\nΣυλλογές και επεξεργασία του υλικού\nΠαρατηρούμε ότι μέχρι το τέλος της δεκαετίας του ’50 μόνο το 13% των σήμερα λειτουργούντων δημοσίων - δημοτικών είχε ιδρυθεί. Αντιθέτως, στη δεκαετία του ‘80 η ίδρυση των βιβλιοθηκών αυξάνεται εντυπωσιακά.\nΗ αλλαγή μπορεί να ερμηνευτεί ως αποτέλεσμα των σταδιακών αλλαγών που παρατηρούνται μετά το 1980 στο χώρο της εκπαίδευσης, των πολιτιστικών δραστηριοτήτων, της διακίνησης του βιβλίου και γενικότερα της αύξησης των αναγκών για υπηρεσίες πληροφόρησης και ενημέρωσης.\nΌμως η λειτουργία πολλών βιβλιοθηκών δεν αντιστοιχεί πάντα με αύξηση του αριθμού των βιβλίων που διαθέτουν. Στο διάγραμμα που ακολουθεί παρατηρούμε ότι οι παλαιότερες βιβλιοθήκες δεν αυξάνουν σταθερά τις συλλογές τους. Νεότερες φαίνονται να διαθέτουν σημαντικές συλλογές. Αυτό μπορεί να σημαίνει την ύπαρξη ασταθούς και κυμαινόμενης πολιτικής εμπλουτισμού και πόρων.\nΣτην ομάδα των βιβλιοθηκών, οι 43 Δημόσιες διαθέτουν συλλογές που ξεπερνούν τους 2.000.000 τόμους, το 37% αυτών έχει συλλογές που ξεπερνούν τους 50.000 τόμους.\nΌταν λάβουμε υπόψη ότι το δημόσιο με τη μορφή του δημόσιου οργανισμού ή της τοπικής αυτοδιοίκησης έχουν την ευθύνη οικονομικής στήριξης και της λειτουργίας των βιβλιοθηκών, συμπεραίνουμε ότι η ασταθής πολιτική εμπλουτισμού των βιβλιοθηκών αντικατοπτρίζει την κυμαινόμενη και αποσπασματική πολιτική που ακολουθήθηκε για τις βιβλιοθήκες αυτές.\nΠαράδειγμα αποσπασματικής πολιτικής είναι ο μεγαλύτερος Δήμος της χώρας, ο Δήμος της Αθήνας, που έκλεισε τη Δημοτική βιβλιοθήκη «επ’ αόριστον» χωρίς αυτό φυσικά να προκαλέσει τις ανησυχίες ή τη διαμαρτυρία κανενός.\nΣτις επιπτώσεις της πολιτικής αυτής εντάσσεται ο χαμηλός μέσος όρος των βιβλίων με τον οποίον εμπλουτίζονται κάθε χρόνο οι βιβλιοθήκες που δεν ξεπερνά τους 600 τίτλους.\nΕπίσης, μεγάλη υστέρηση παρατηρείται στον τομέα της μηχανοργάνωσης για την επεξεργασία των τεκμηρίων. Ο μικρός αριθμός των βιβλιοθηκών που χρησιμοποιεί τις νέες τεχνολογίες κατανέμεται άνισα σε σχέση με το έτος ίδρυσής τους.\nΠαράλληλα, η χρήση προτύπων στις βιβλιοθηκονομίες εργασίες παραμένει χαμηλή δημιουργώντας προβλήματα τόσο στην οργάνωση όσο και στην ανάπτυξη των υπηρεσιών προς τους χρήστες\n51,1% των δημοτικών βιβλιοθηκών δεν κάνει χρήση καμίας προτυποποίησης\n38,7% χρησιμοποιεί για καταλογογράφηση τους AΑCR 2 σε ελληνική ή αγγλική έκδοση.\n34,7 % χρησιμοποιούν το DEWEY για ταξινόμηση των συλλογών\n56% δεν χρησιμοποιεί κανένα σύστημα για Θεματική ευρετηρίαση.\nΥπηρεσίες – χρήστες\nΟ αριθμός των χρηστών κυμαίνεται με ακραίες διαφορές μεταξύ 14.000 επισκεπτών και 500 το μήνα. Ο μέσος όρος όμως των χρηστών δεν ξεπερνά τους 500 χρήστες το μήνα στο 80 % βιβλιοθηκών.\nΤα δανειζόμενα τεκμήρια είναι κατά μέσο όρο 2000\n32% των δημοτικών βιβλιοθηκών συμμετέχουν σε πολιτιστικές δραστηριοτητες.\nΝομικό καθεστώς – στελέχωση\nΔεν υπάρχει ενιαίο νομοθετικό πλαίσιο λειτουργίας των Δημοσίων και Δημοτικών βιβλιοθηκών.\nΓια τις Δημόσιες ισχύει ο Ν. 1362/1949, που είναι ο πλέον ολοκληρωμένος νόμος που υπήρξε μέχρι σήμερα για βιβλιοθήκες στη χώρα. Προβλέπει όχι μόνο το νομικό πλαίσιο των βιβλιοθηκών αλλά παράλληλα ρυθμίζει όλα τα θέματα που αφορούν την ίδρυση νέων, τη στελέχωση, τους πόρους και την λειτουργία τους.\nΣτις Δημοτικές, το προεδρικό διάταγμα 410/95 του ενιαίου νόμου δημοτικού και κοινοτικού κώδικα προβλέπει το δημοτικό συμβούλιο να έχει αρμοδιότητα για την ίδρυση και λειτουργία των πολιτιστικών κέντρων και των βιβλιοθηκών .\nΣήμερα οι δημοτικές Βιβλιοθήκες στο πλαίσιο της Τοπικής Αυτοδιοίκησης λειτουργούν κάτω από διάφορες νομικές μορφές, όπως αυτής του ΝΠΔΔ, του τμήματος στο πλαίσιο ενός πνευματικού κέντρου η ακόμα και υπηρεσίας ενταγμένης στη δημοτική επιχείρηση.\nΗ πολυμορφία επηρεάζει και το καθεστώς και τον αριθμό των εργαζομένων στις βιβλιοθήκες που κυμαίνεται από 100 εργαζόμενους σε ένα μόνον. Αποτέλεσμα της ελλειπούς στελέχωσης είναι το 61 % των βιβλιοθηκών να απασχολεί ένα άτομο.\nΣυνοψίζοντας τη σημερινή εικόνα των δημοσίων βιβλιοθηκών, θα παρατηρήσουμε ότι παρουσιάζει σοβαρότατα προβλήματα.\nΑπουσία οργανωτικού μοντέλου ανάπτυξης\nΑποσπασματική αντιμετώπιση της οργάνωσης και του συντονισμού των δημοτικών βιβλιοθηκών. Άνιση γεωγραφική κατανομή και απουσία αναπτυξιακού σχεδιασμού σε περιφερειακό και εθνικό επίπεδο.\nΈλλειψη στρατηγικών στόχων παρέμβασης\nΠολλές βιβλιοθήκες δεν παίζουν κανένα ρόλο, ή μόνο δευτερεύοντα, στα πολιτιστικά δρώμενα, διατηρώντας αποθησαυριστικό ρόλο χωρίς να εμπλέκονται στη διακίνηση της γνώσης και της πληροφόρησης του τόπου όπου εδρεύουν.\nΑνύπαρκτη οργανωμένη συνεργασία μεταξύ βιβλιοθηκών\nΟι δημόσιες βιβλιοθήκες παραμένουν μακριά από τα νέα δίκτυα που αναπτύχθηκαν τα τελευταία χρόνια και χρηματοδοτήθηκαν από το Κοινοτικό Πλαίσιο Στήριξης όπως οι 500 σχολικές βιβλιοθήκες σε όλη τη χώρα, το δίκτυο των 34 ιδρυμάτων (ΑΕΙ και ΤΕΙ).\nΔΗΜΟΣΙΕΣ ΒΙΒΛΙΟΘΗΚΕΣ και ΣΥΝΕΡΓΑΣΙΕΣ\nΕίναι αλήθεια ότι στην Ελλάδα εδώ και χρόνια μιλάμε για συνεργασίες και για δίκτυα εθνικά ή μη για τα οποία όμως τόσο νομοθετικά όσο και λειτουργικά λίγα πράγματα έχουν γίνει.\nΉδη, οι δημόσιες βιβλιοθήκες όλο και περισσότερο για να καλύψουν τις ανάγκες αναζητούν την εξωτερική υποστήριξη στο έργο τους από άλλες δημόσιες βιβλιοθήκες και όχι μόνο.\nΓίνεται πλέον επιτακτική η ανάγκη να αξιοποιήσουν τις πληροφοριακές υποδομές που διαθέτουν οι Δημοτικές βιβλιοθήκες μέσα από ένα ορθολογικά δομημένο δίκτυο πληροφόρησης, που θα μπορεί να αξιοποιεί τα ωφελήματα του σχεδιασμού και της συνέργειας.\nΣτη διεθνή σκηνή, την τελευταία δεκαετία, δόθηκε έκταση στις συνεργασίες και στις υπηρεσίες διαδανεισμού. Η αξιοποίηση των δυνατοτήτων που προσφέρουν οι νέες τεχνολογίες για τη δημιουργία και ανταλλαγή πληροφοριών που επιτρέπουν τον άμεσο εντοπισμό υλικού και τη διακίνησή του, έδωσε μια θεαματική ώθηση στον τομέα αυτό. Παλαιότερα ο διαδανεισμός ήταν μια χρονοβόρα και συνεπώς ακριβή διαδικασία που περιοριζόταν σε μεγάλες βιβλιοθήκες που διέθεταν τα ανάλογα μέσα. Σήμερα η τεχνολογία έχει αλλάξει τα δεδομένα, προσφέροντας και σε μικρότερες βιβλιοθήκες τη δυνατότητα συμμετοχής τους σε δίκτυα διαδανεισμού.\nΗ διεθνής εμπειρία από καιρό έχει επεξεργαστεί και έχει θέσει τις βασικές παραμέτρους και τις δυνατότητες των δικτύων και των συνεργασιών οι οποίες στηρίζονται στους άξονες: άνοιγμα, πρόσβαση και ανταλλαγή πληροφόρησης.\nΤέτοια παραδείγματα υπάρχουν πάρα πολλά κυρίως στις αγγλοσαξονικές βιβλιοθήκες, οι οποίες από παλαιά ανέπτυξαν έντονη δραστηριότητα επικοινωνίας και συνεργασίας στον τομέα της διακίνησης έντυπου και μη υλικού.\nΒασικές προϋποθέσεις της συνεργασίας και των δικτύων είναι η σαφής αναπτυξιακή πολιτική του εμπλουτισμού των συλλογών της κάθε βιβλιοθήκης και η ύπαρξη ενός οργανωμένου και δομημένου με συνοχή δικτύου έτσι ώστε η κάθε βιβλιοθήκη να ξέρει πού βρίσκεται σε σχέση με τις άλλες, εφόσον ο διαδανεισμός αποτελεί μια μορφή συνεργασίας που επηρεάζει τόσο τις λειτουργίες όσο και την πολιτική των βιβλιοθηκών σε τομείς όπως :\n- τις στρατηγικές ανάπτυξης της τοπικής συλλογής\n- τις εφαρμογές συστημάτων\n- τη στελέχωση\n- τις προσφερόμενες υπηρεσίες πληροφόρησης\n- τις ανάγκες για εκπαίδευση χρηστών.\nΔεν υπάρχει ένα και μοναδικό μοντέλο διαδανεισμού και συνεργασίας. Πολλοί παράμετροι παρεμβαίνουν και το διαφοροποιούν. Χωρίς να γίνεται μια απόλυτη κωδικοποίηση, μπορούμε να διακρίνουμε μερικούς καθοριστικούς παράγοντες γύρω από τους οποίους δομούνται οι συνεργασίες:\n- Η μορφή και οι κατηγορίες του υλικού που οι βιβλιοθήκες διακινούν στο σύστημα του διαδανεισμού.\n- Η γεωγραφική εμβέλεια των υπηρεσιών / βιβλιοθηκών που συμμετέχουν, καθώς και του δικτύου συνολικά.\n- Ο αριθμός των υπηρεσιών / βιβλιοθηκών που συμμετέχουν.\n- Το μέσο καθώς και το πρόγραμμα / σύστημα που χρησιμοποιείται για επικοινωνία, για ανταλλαγή πληροφοριών και για την παροχή του υλικού (φωτοτυπίες, φαξ, αποστολή εντύπων κ.λπ.).\n- Οι κατηγορίες των χρηστών που θα έχουν πρόσβαση.\n- Το οργανωτικό πλαίσιο της συνεργασίας.\n- Τα οικονομικά μεγέθη και το οργανωτικό πλαίσιο.\nΠαραθέτουμε δύο χαρακτηριστικές εμπειρίες συνεργασίας\nΗ προσπάθεια εντάσσεται στο έργο «Υποστήριξη της εκπαιδευτικής πράξη από κινητές βιβλιοθήκες» που εντάχθηκε στο 2ο ΚΠΣ και άρχισε να υλοποιείται το 1999.\nΣύμφωνα με πρόγραμμα οι Δημόσιες Βιβλιοθήκες προβλέπεται να αναβαθμίσουν τις κινητές βιβλιοθήκες να αποκτήσουν νέες και εξυπηρετήσουν τις σχολικές κοινότητες που δεν διαθέτουν σχολική βιβλιοθήκη.\nΓια την υλοποίηση του έργου συντάχθηκε νέος πίνακας για τις περιοχές ευθύνης της κάθε Κεντρικής Βιβλιοθήκης και προσδιορίσθηκαν τα σχολεία της Δ/θμιας που θα εξυπηρετεί η Κινητή Βιβλιοθήκη και ο προγραμματισμός των επισκέψεων.\nΒασικό εργαλείο στην υλοποίηση του έργου ήταν η δημιουργία Συλλογικού Καταλόγου των Συλλογών που διαθέτουν και η από κοινού εφαρμογή κοινών κανόνων προτυποποίησης. Στόχος είναι να αναπτυχθεί ένα δίκτυο εξυπηρέτησης χρηστών σε τοπικό και κατ’ επέκταση σε εθνικό επίπεδο.\nΣτην υλοποίηση του έργου τέθηκαν εξαρχής οι παρακάτω sine qua non προϋποθέσεις :\n- Η βάση να γίνει με το λογισμικό ΑΒΕΚΤ που χρησιμοποιούν όλες οι Δημόσιες Βιβλιοθήκες και το οποίο διαθέτει δωρεάν το ΕΚΤ και ικανοποιεί τις προοπτικές δικτύωσης, και για το σκοπό αυτό υπάρχει στενή συνεργασία και υποστήριξη από ΕΚΤ.\n- Να εξασφαλιστούν βασικές αρχές συνεργασίας όπως: κοινά πρότυπα και κανόνες και κοινά εργαλεία.\nΗ βάση του Συλλογικού Καταλόγου των Συλλογών των Δημοσίων Βιβλιοθηκών αποτελεί πολύτιμη πηγή πληροφοριών για τους χρήστες των βιβλιοθηκών σ’ όλη την Ελλάδα και βοήθημα για τους βιβλιοθηκονόμους, αφού στοχεύει:\n- Στη συλλογή και επεξεργασία (μετατροπή των δεδομένων σε μορφή >Unimarc και σύμφωνα με τα πρότυπα που έχουν υιοθετηθεί) όλων των εγγραφών όλων των Δημοσίων Βιβλιοθηκών , χωρίς βέβαια αυτές να χάσουν την ταυτότητά τους και τον ιδιαίτερο χαρακτήρα τους.\n- Στη συνεργασία μεταξύ των βιβλιοθηκών, ώστε να μπορούν να αντιμετωπίζουν τις προκλήσεις των τεχνολογικών εξελίξεων και των νέων βιβλιοθηκονομικών standards, με απώτερο στόχο πάντα την καλύτερη εξυπηρέτηση των χρηστών.\n- Στην Ανταλλαγή Δεδομένων και στην ώθηση για μελλοντικό Διαδανεισμό μεταξύ των Βιβλιοθηκών.\n- Στη δυνατότητα αναζήτησης-ανάκτησης του υλικού των ανά την Ελλάδα Δημοσίων Βιβλιοθηκών, καθώς επίσης και των ειδικών τοπικών συλλογών κάθε βιβλιοθήκης.\n- Στη δημιουργία προτύπων Αρχείων Καθιερωμένων Τύπων για τη διευκόλυνση των βιβλιοθηκονόμων.\nΗ έρευνα και η μελέτη για τη σύνταξη των βιβλιοθηκονομικών προδιαγραφών του συλλογικού καταλόγου ήταν έργο δύσκολο, διότι όπως όλοι γνωρίζουμε λίγα ελληνικά εργαλεία προτυποποίησης υπάρχουν σήμερα. Η υλοποίηση στηρίχθηκε στα πρότυπα της ΕΒΕ και επιδιώχθηκε η συνεργασία και άλλων δημοσίων ή δημοτικών βιβλιοθηκών.\nΗ έκδοση των Αρχείων Καθιερωμένων Τύπων αποτελεί μια πρώτη παρουσίαση μέρους του έργου, το οποίο υφίσταται διαρκείς βελτιώσεις και μεταβολές.\nΟ κάθε τόμος αποτελεί μια συγκεκριμένη ενότητα των Αρχείων Καθιερωμένων Τύπων (Authorities) σε μορφή τύπου GARE, όπως προκύπτει από το πρόγραμμα ΑΒΕΚΤ 5.00 (σε περιβάλλον Windows και διάταξη Unimarc). Δηλαδή:\nτ. 1 Όνομα Προσώπου (200-ENG)\nτ. 2 Όνομα Προσώπου (200-GRE)\nτ. 3 Όνομα Συλλογικού Οργάνου (210)\nτ. 4 Γεωγραφικό Όνομα (215)\nτ. 5 Θέμα (250)\nΤο σύνολο της βάσης αυτής μπορεί να αναζητηθεί και στο Διαδίκτυο στη διεύθυνση http://argo.ekt.gr/. Οι τυχόν επισημάνσεις και υποδείξεις είναι πολύτιμες και αναγκαίες.\nΠληροφοριακό σύστημα ενοποιημένων βιβλιοθηκών Δήμων Αττικής «ΣΕΛΙΔΑ» έρευνα-έργο που υλοποιεί η Κοινοπραξία ΑΘΗΝΑ (φορείς: Περιφερειακή Διοίκηση Αττικής, ΕΚΠΑ, ΟΤΕ, Αναπτυξιακή Δήμων Πειραιά και Δήμος Αθηναίων επιχειρήσεων\nΕπιδιώκοντας την υποβολή πρότασης στο πρόγραμμα της κοινωνίας της πληροφορίας ξεκίνησε μια πρώτη μελέτη σκοπιμότητας για τη δρομολόγηση πιλοτικού έργου που στοχεύει :\n- Στον εκσυγχρονισμό της τεχνολογικής υποδομής του υλικού, λογισμικού και δικτυακή διασύνδεση των βιβλιοθηκών που εντάσσονται σ’ αυτό.\n- Στην εκπαίδευση του ανθρώπινου δυναμικού ώστε να μπορέσει να ανταποκριθεί στον καινούργιο ρόλο του.\n- Στη δημιουργία ενός δυναμικού δικτύου Δημοτικών Βιβλιοθηκών.\nΣτο έργο συμμετέχουν 10 βιβλιοθήκες των Δήμων: Αγίας Βαρβάρας, Αγίου Ιωάννη Ρέντη, Δραπετσώνας, Καλλιθέας, Κερατσινίου, Κορυδαλλού, Μοσχάτου, Νικαίας Περάματος και Χαϊδαρίου.\nΟ ρόλος της Δημοτικής βιβλιοθήκης προσδιορίζεται ως :\n- Προμηθευτής πληροφορίας\n- Πύλη στη γνώση\n- Οργανωτής της πληροφορίας\n- Παραγωγός πληροφορίας και εκδότης\nΥπενθυμίζουμε ότι στον ελλαδικό χώρο οι προσπάθειες συνεργασιών είναι περιορισμένες και αναφέρουμε δύο άλλες που έχουν ξεκινήσει ήδη :\nΟ συλλογικός κατάλογος των Ακαδημαϊκών Βιβλιοθηκών και ο Συλλογικός κατάλογός περιοδικών του ΕΚΤ. Το ΕΚΤ, από το 1984, αναπτύσσει και ενημερώνει συνεχώς την on-line βάση δεδομένων του Συλλογικού Καταλόγου Περιοδικών στις Ελληνικές Επιστημονικές και Τεχνολογικές Βιβλιοθήκες (ΣΚΠ) που περιλαμβάνει περισσότερους από 25.000 τίτλους που διαθέτουν 215 βιβλιοθήκες.\nΗ παραπάνω καταγραφή μας επιτρέπει να διαπιστώσουμε ότι σε σύγκριση με πρακτικές άλλων χωρών η συνεργασία μεταξύ των ελληνικών βιβλιοθηκών παρουσιάζει δυσκολίες διότι δεν έχουν προτυποποιηθεί και δεν έχουν προσαρμοστεί στις απαιτήσεις που επιβάλουν η χρήση των νέων τεχνολογιών και των δικτύων. Οι ιδιαιτερότητες αυτές εντείνονται επηρεασμένες από την κατακερματισμένη οργανωτική και διοικητική δομή που επηρεάζει καθοριστικά την ανάπτυξη συνεργασιών τόσο κατά την οργανωτική φάση όσο και κατά την υλοποίηση και την εφαρμογή.\nΤο μέλλον των δημοσίων βιβλιοθηκών: «Να σκεφτούμε μαζί»\nΣήμερα ο αυξανόμενος όγκος της πληροφόρησης καταργεί την αυτάρκεια των βιβλιοθηκών, η ανάπτυξη του διαδανεισμού διευρύνει τις υπηρεσίες πληροφόρησης συμβάλλοντας συγχρόνως στη μείωση των δαπανών εμπλουτισμού. Οι νέες τεχνολογίες επηρεάζουν την ίδια τη φύση της συνεργασίας μεταξύ των βιβλιοθηκών αφενός, διευρύνοντας τις δυνατότητες συνεργασίας και αφετέρου επιβάλλοντας προϋποθέσεις περισσότερο επίσημες και δεσμευτικές.\nΠαράλληλα, προβληματισμοί αναπτύσσονται γύρω από θέματα όπως:\nΠρόσβαση στους καταλόγους των βιβλιοθηκών μέσο του INTERNET με τη χρήση προτύπων για τα βιβλιογραφικά και καθιερωμένα πεδία.\nΔημιουργία συνδέσμων (links) σε βιβλιοθήκες.\nΔημιουργία πακέτων εκπαίδευσης χρηστών (ακόμα και από απόσταση)\nΑνάπτυξη εξειδικευμένων υπηρεσιών για την εξατομικευμένη πρόσβαση στην πληροφορία (υπηρεσίες E-mail με την προϋπόθεση της οn-line λειτουργίας του δανειστικού συστήματος )\nΑνάπτυξη συνεργασιών για τομείς όπως: ψηφιοποίηση κ.λπ.\nΣτο πλαίσιο των νέων προοπτικών μπαίνουν τα ερωτήματα :\nΠοιες προοπτικές διαγράφονται για τις Ελληνικές Δημόσιες βιβλιοθήκες;\nΠοιος θα είναι ο ρόλος και το έργο τους με τις νέες δομές της αποκέντρωσης;\nΤο κενό της μεγάλης καθυστέρησης μπορεί να καλυφθεί μόνο μέσα από ένα συνολικό σχεδιασμό που θα λαμβάνει υπόψη την υπάρχουσα υλικοτεχνική υποδομή σε συνδυασμό με τη σωστή διαχείριση των πηγών πληροφόρησης.\nΗ εθνική διάσταση του θέματος επιβάλλει τη χάραξη μίας Εθνικής Πολιτικής για τις Δημόσιες Βιβλιοθήκες. Η διαμόρφωση εθνικής πολιτικής είναι μέτρο αναγκαίο και ώριμο για την αξιοποίηση, διαχείριση και προβολή του συνόλου των ελληνικών πηγών πληροφόρησης καθώς και διεθνούς διασύνδεσης προς όφελος όλου του κοινωνικού συνόλου\nΓια την επίτευξη των στόχων αυτών πρέπει να αναπτυχθούν νέες δραστηριότητες και εργαλεία που να εστιάζονται κυρίως στα σημεία :\n- Μετατόπιση του βάρος των δραστηριοτήτων από τη συγκρότηση των συλλογών στην ανάπτυξη δομών για πρόσβαση στην πληροφορία και νέων υπηρεσιών για τη σωστή εξυπηρέτηση του χρήστη.\n- Εξειδίκευση και στην αναδιοργάνωση των παρεχόμενων υπηρεσιών (κατάλογοι υψηλών προδιαγραφών, σύνδεση με βάσεις δεδομένων, συνεργασίες με άλλες βιβλιοθήκες κ.λπ.).\n- Ανάπτυξη υπηρεσιών πληροφόρησης προς τις κοινότητες και τους χρήστες (ηλεκτρονικό ταχυδρομείο για τους αναγνώστες).\n- Εκπαίδευση των χρηστών στη χρήση των νέων τεχνολογιών.\n- Ψηφιοποίηση και διαχείριση της πολιτιστικής κληρονομιάς.\n- Αλλαγή της οργανωτικής και λειτουργικής δομής και εφαρμογή ευέλικτου ωραρίου με υπηρεσίες που επεκτείνονται ακόμα και την Κυριακή.\n- Απόκτηση νέων κτιρίων και διαμόρφωση νέων χώρων υποδοχής κάτω από το νέο σχήμα των πολυδύναμων κέντρων.\nΣτόχος, οι προσφερόμενες υπηρεσίες να ανταποκρίνονται στις απαιτήσεις της νέας κοινωνίας της πληροφορίας και να δημιουργούν νέες ευκαιρίες για την ανάπτυξη, την ευημερία και την ποιότητα ζωής\nΤέλος, για να λειτουργούν οι Δημόσιες Βιλιοθήκες πρέπει να υπάρξουν αναγνώστες και για το λόγο αυτό χρειάζονται εκδηλώσεις – εκθέσεις – και μια ευρύτερη εμπλοκή όλων των φορέων προς την κατεύθυνση αυτή.\nΠαρά τη διακριτή θέση που κατέχει το βιβλίο έναντι της ψηφιακής πληροφορίας, το διαδίκτυο και η παγκοσμιοποίηση της πληροφορίας επεκτείνονται όλο και περισσότερο, έχοντας ως βάση τους, εμπορικούς και οικονομικούς άξονες.\nΠαρ΄όλα αυτά ένα μέρος μόνο της κοινωνίας κάνει χρήση του δικτύου ενώ το κόστος και η τεχνογνωσία περιορίζει την πρόσβαση στην πληροφόρηση σε μεγάλο αριθμό ατόμων.\nΣυνεπώς, η παγκοσμιοποίηση της γνώσης δεν εξαφανίζει τις ταξικές και κοινωνικές διαφορές αλλά, αντίθετα, τις εντείνει σε συνδυασμό με κοινωνικά και πολιτισμικά φαινόμενα που αρχίζουν πλέον να γίνονται έντονα.\nΣτην κρίσιμη αυτή στιγμή οι Δημόσιες βιβλιοθήκες αναλαμβάνουν να παίζουν ένα σημαντικό ρόλο στην αντιμετώπιση του κοινωνικού αποκλεισμού και παράλληλα δρομολογούν νέες στρατηγικές και μεθόδους που εξασφαλίζουν τη δημοκρατική πρόσβαση στη γνώση και στην πληροφόρηση.\nΣήμερα η γνώση είναι πλέον το νέο όνομα της ανάπτυξης. Η παγκοσμιοποίηση της γνώσης επηρεάζει άμεσα τη λειτουργία των δημοτικών βιβλιοθηκών αναλαμβάνοντας νέους ρόλους. Για τις ελληνικές βιβλιοθήκες είναι το στοίχημα στις αρχές του νέου αιώνα.\n Στοιχεία από το πρόγραμμα καταγραφής και κωδικοποίησης ελληνικών βιβλιοθηκών / Ιόνιο Πανεπιστήμιο, ΕΚΕΒΙ1998\n Ανήκουν στην αρμοδιότητα των ΟΤΑ και συμπεριλαμβάνονται στην ομάδα αυτή και οι κινητές βιβλιοθήκες των ΤΕΔΚ\n Εποπτεύονται από το ΥΠΕΠΘ.\n όπως Λαϊκά αναγνωστήρια της Καλαμάτας, Τριών Ιεραρχών στο Βόλο, κ.λπ.


Τέλος οι «Ράδιο Αρβύλα» από τον ΣΚΑΪ! Η ανακοίνωση Κανάκη » AerasNews.gr Next Image\nΑρχική » Τέλος οι «Ράδιο Αρβύλα» από τον ΣΚΑΪ! Η ανακοίνωση Κανάκη\n21 Ιανουαρίου 2020 , 17:26\nΟριστικό το «διαζύγιο» με τον τηλεοπτικό σταθμό του Φαλήρου μετά και από την ανακοίνωση που… λέει πολλά… και ας μην αναφέρει λεπτομέρειες.\nΠριν από λίγο λοιπόν στις σελίδες των πετυχημένων εκπομπών «Ράδιο Αρβύλα» και «Βινύλιο» αναρτήθηκε ανακοίνωση που υπογράφει η ομάδα των εκπομπών που δημιούργησε ο Αντώνης Κανάκης με τους συνεργάτες του αναφέροντας ότι\n«Όλον αυτόν τον καιρό, μας έχετε βομβαρδίσει με μηνύματα για το πότε θα ξεκινήσουν οι εκπομπές μας και ειλικρινά σας ευχαριστούμε από καρδιάς για το ενδιαφέρον.\nΣήμερα είμαστε σε θέση να ανακοινώσουμε ότι δεν θα συνεχίσουμε στον τηλεοπτικό σταθμό ΣΚΑΙ.\nΈνα αισθανόμαστε την ανάγκη να εκφράσουμε στην παρούσα φάση: πως τα όσα εισπράξαμε σε επίπεδο γεγονότων και συναλλακτικού ήθους από τον ΣΚΑΙ κατά τη διάρκεια της σύντομης αυτής συνεργασίας, είναι πρωτόγνωρα για εμάς στα 31 χρόνια που εργαζόμαστε στην τηλεόραση.\nΕνημερώνουμε πλέον πως όλα αυτά δεν ανταποκρίνονται στην πραγματικότητα.»\nΈτσι λοιπόν ο Αντώνης Κανάκης με τους συνεργάτες του αποφάσισαν το τέλος της συνεργασίας τους με τον ΣΚΑΪ δημιουργώντας πρόβλημα στο σταθμό του Φαλήρου που χάνει από το πρόγραμμά του δύο πολύ καλές εκπομπές…!


The Royal Antetokounbros - POPAGANDA\nΟ Παναγιώτης Μένεγος πέρασε ένα απόγευμα στο στούντιο του OTE TV μαζί με τους Θανάση και Γιάννη Αντετοκούνμπο, λίγο πριν βγουν στους δρόμους για να παίξουν streetball σε διάφορα μέρη της Ελλάδας.\nΤο στούντιο του OTE TV, παρότι το mail με τις οδηγίες προσέλευσης ήταν κατατοπιστικό, μοιάζει χαμένο κάπου στη Μέση Γη για κάποιον που δυσκολεύεται πολύ να ξεχωρίσει ομοιότητες και διαφορές στις λεωφόρους Παιανίας, Μαρκοπούλου και Λαυρίου. Και οι περισσότεροι δημοσιογράφοι που είμαστε καλεσμενοι σε αυτό το ιδιότυπο ανεπίσημο παρεϊστικο press junket με τα αδέρφια Αντετοκούνμπο με το που φτάνουμε εκεί, αυτό το πολύ ζεστό απριλιάτικο μεσημέρι, συγκρίνουμε διαδρομές για να δούμε αν δούλεψαν σωστά τα, νοητά και πραγματικά, GPS. Έχουμε κρουζάρει στα ανατολικά προάστια της Αττικής που με αυτό το τεμπέλικο καλοκαιρινό φως μοιάζουν σαν ιδρωμένα μεξικάνικα χωριά κι έχουμε στρίψει σε μια πινακίδα με το πιο vintage σήμα του MEGA που είναι διαθέσιμο στη μνήμη μας. Τσιμπάμε στα πεταχτά κάτι από τον μπουφέ, ξεχωρίζουμε οι «μπασκετικοί» από τους «lifestyle» και συζητάμε λίγο στα πεταχτά «τι θα κάνεις το Πάσχα;», «τι θα κάνετε με τις απεργίες;». Φυσικά, όλοι ανταλλάσσουμε εκτιμήσεις για το τι θα γίνει στο βραδινό 3ο ματς Παναθηναϊκού -Λαμποράλ Κούτσα που είναι προγραμματισμένο σε μερικές ώρες (κανένας μα κανένας βέβαια δεν προέβλεψε το sweep που ερχόταν).\nΕίμαστε εκεί για να συναντήσουμε τον Γιάννη και τον Θανάση Αντετοκούνμπο, λίγο πριν φιλοξενηθούν από τον Βασίλη Σκουντή στην εκπομπή Pick n Roll. Οι άνθρωποι του OTE TV μας ξεναγούν στο εντυπωσιακό στούντιο που φιλοξενεί και τις υπόλοιπες αθλητικές εκπομπές της συνδρομητικής πλατφόρμας π.χ. εκείνες για το Champions League και στο οποίο δεσπόζει η ρέπλικα του scoreboard που κρέμεται από την οροφή δίνοντας αέρα NBA στο χώρο. Όμως το πραγματικό άρωμα NBA δίνουν οι Antetokounbros με το που φτάνουν, σχεδόν στην ώρα τους, στο χώρο. Η σεζόν του αμερικάνικου επαγγελματικού πρωταθλήματος τελείωσε μόλις πριν λίγες μέρες, αμφότεροι δεν τα κατάφεραν να συνεχισουν στα πλέι-οφ με τις ομάδες τους. Όμως δεν ήταν μια κακή σεζόν ατομικά για τους δυο τους. Ο Θανάσης βελτιώνεται συνεχώς παλεύοντας να καθιερωθεί στους Knicks της Νέας Υόρκης (γεμίζοντας το οπλοστάσιό του για να κάνει τη διαφορά όταν, και αν, αποφασίσει να επιστρέψει στην Ευρώπη που μάλλον του ταιριάζει περισσότερο). Και ο Γιάννης, ή Giannis αν προτιμάτε, προέρχεται από ένα εκρηκτικό δίμηνο: μετά τη διακοπή για το All-Star Game, στο Μιλγουόκι o Τζέισον Κιντ του έδωσε τα κλειδιά των Bucks, περνώντάς τον στη θέση “1” κι εκείνος ανταποκρίθηκε γράφοντας μέσους όρους που άγγιξαν σχεδόν το trible-double (18 πόντους, 8 ριμπάουντ, 7 ασίστ). Σπάζοντας το ένα ατομικό ρεκόρ του μετά το άλλο, επιβεβαιώνοντας ότι είναι ζήτημα χρόνου να γίνει κι εκείνος all-star.\nΤα αδέρφια αυτά αποτελούν ένα από τα λίγα πράγματα που συμβολίζουν πια μια Συμφωνία σε αυτούς τους καιρούς που τσακωνόμαστε από το πρωί ως το βράδυ στα social media, σπανίως για σημαντικά και συνήθως για απολύτως ασήμαντα πράγματα\nΗ αμερικάνικη εμπειρία τους δίνει άλλον αέρα, ας πούμε αν τους συγκρίνει κανείς με τους εγχώριους σταρ. Μαύρα σπορ παπούτσια, skinny παντελόνια, buttoned up πουκάμισα (δικοί μας άνθρωποι) – είναι κάτι σαν οι δικοί μας Fresh Princes of Bel-Air για να θυμηθούμε την κλασική 90s σειρά. Ο Γιάννης παραμένει πιο ντροπαλός, εκείνος είναι ο εκτυφλωτικός πια σταρ, ίσως στο μυαλό του ξέροντας τι προσδοκίες έχει δημιουργήσει και θεωρεί ότι επιβάλλεται να είναι συνεσταλμένος. Ο Θανάσης, από την άλλη, είναι πιο φανταχτερός και ανοιχτός – το βυσσινί chino και το διάπλατο χαμόγελο το μαρτυρούν. Παρότι, το μπασκετικό εκτόπισμά τους είναι δυσανάλογο δείχνουν πολύ συνειδητοποιημένοι με αυτό – άλλωστε μάλλον συνιστά υποσημείωση, όταν έχουν περάσει όσα πέρασαν και τώρα πια τα καταφέραν. Όταν για 19 χρόνια ζούσαν χωρίς χαρτιά, στην περίπτωση του Γιάννη στη χώρα που γεννήθηκε, κι έπρεπε να αποδείξουν ότι είσαι καλοί με κάποια μπάλα για να υπάρξουν κι επισήμως.\nΜερικές τζίφρες στα όρθια\nΦωτορεπορτάζ από το «μπασκετάκι» του Αντετοκούνμπο στα Σεπόλια\nΜε το που τελείωσε η σεζόν του ΝΒA, τα αδέρφια μπήκαν κατευθείαν στο αεροπλάνο. Παρότι, η οικογένειά τους έχει μετακομίσει στην Αμερική (οι γονείς Τσαρλς και Βερονίκα, δύο άνθρωποι που πρέπει κανείς να συναντήσει από κοντά για να πιστέψει πόσο ευγενικοί και διακριτικοί είναι, αλλά και οι δύο μικρότεροι αδερφοί Κώστας και Αλέξης που παίζουν επίσης μπάσκετ και αποτελούν σπουδαία ταλέντα), ήρθαν στο μέρος που νιώθουν πατρίδα τους… για να παίξουν μπάσκετ. «Μείναμε εντυπωσιασμένοι από την ανταπόκριση που είχε το 3on3 πέρυσι στα Σεπόλια και φέτος θέλουμε να το επαναλάβουμε», μας λένε όταν κάθονται απέναντί μας για μια 15λεπτη κουβέντα στα πεταχτά. Πέρυσι, τον Μάιο είχαν έρθει στο γήπεδο που ξεκίνησαν όλα: στα Σεπόλια εκεί που όχι πολλά χρόνια πριν έπαιζαν μονάκια, πάμφτωχοι κι εντελώς άσημοι. Φέτος αποφάσισαν να το κάνουν πιο οργανωμένα στήνοντας το Antetokounbros Streetball Event 2016. Ήδη το περασμένο Σάββατο επισκέφθηκαν το Ηράκλειο και τα επόμενα δύο events είναι προγραμματισμένα για τις 22/5 στη Θεσσαλονίκη και τις 29/5 στην Αθήνα. Σε αυτά τα μπασκετικά πάρτυ οι Antetokounbros καλούν τους fans τους και παίζουν αγώνα 4 δεκαλέπτων, στο περιθώριο του οποίου συμβαίνουν διάφορες εκπλήξεις και δίνονται πλούσια δώρα (εννοείται χωρίς κανένα κόστος συμμετοχής ή εισιτήριο). Εκδηλώσεις αρκετά διαδεδομένες στην Αμερική που φέρνουν τους σταρ κοντά στη βάση των θαυμαστών τους, από την οποία άλλωστε προέκυψαν.\nΕπιμένουν πολύ στο κομμάτι του role model για τους μικρότερους. «Ξέρουμε ότι αποτελούμε πρότυπα για τους πιτσιρικάδες και θα κάνουμε ότι μπορούμε για να τους βοηθάμε και να ανταποκρινόμαστε σε αυτόν τον ρόλο» λέει ο Γιάννης, για να συμπληρώσει ο Θανάσης «έτσι κι αλλιώς κι εμείς από πολύ χαμηλά ξεκινήσαμε, από την Γ’ Εθνική». Δε χρειάζεται βέβαια και πολλή σκέψη, ούτε καν περιχαράκωση στο μπασκετικό σύμπαν, για να καταλάβει κανείς ότι τα αδέρφια αυτά αποτελούν ένα από τα λίγα πράγματα που συμβολίζουν πια μια Συμφωνία σε αυτούς τους καιρούς που τσακωνόμαστε από το πρωί ως το βράδυ στα social media, σπανίως για σημαντικά και συνήθως για απολύτως ασήμαντα πράγματα. Δεν ξέρω για σας, αλλά αν είχα ένα ευρώ κάθε φορά που κάποιος, συνήθως τόσο άσχετος με το μπάσκετ που αναρωτιέται γιατί δεν υπάρχει κόρνερ, μου λέει πόσο συγκινείται με το success story τους, ίσως μπορούσα να πληρώσω το συμβόλαιό τους για να έρθουν στην αγαπημένη σας ομάδα.\nO Θανάσης πολύ επιδεικτικά αναρωτήθηκε «ποιοι είναι αυτοί;» στην εύλογη ερώτηση που δέχθηκε για την επίθεση που είχαν δεχθεί στο παρελθόν από τη Χρυση Αυγή.\nΑυτός είναι ο Hoopfellas. Κάθε του post είναι ένα μικρό ευαγγέλιο για τους Έλληνες μπασκετικούς.\nΜας είπαν κι άλλα. Στα σοβαρά: ο Γιάννης είπε ότι «δεν έχει νιώσει ρατσισμό στην Ελλάδα» (κι αυτό νομίζω είναι σημαντικό στο τσουβάλιασμα που κάνουμε καθημερινά) και με περίσσευμα μετριοφροσύνης ότι «δε νιώθει παιδί-θαύμα», ενώ ο Θανάσης πολύ επιδεικτικά αναρωτήθηκε «ποιοι είναι αυτοί;» στην εύλογη ερώτηση που του έγινε από έναν παθιασμένο intern για την επίθεση που είχαν δεχθεί στο παρελθόν από τη Χρυση Αυγή, ενώ αμφότεροι μετά λόγου γνώσεως εξέφρασαν την αλληλεγγύη τους στους πρόσφυγες που βασανίζονται τους τελευταίους μήνες εγκλωβισμένοι στην Ελλάδα. Στα πιο ελαφρά: δε μας αποκαλυψαν ποιος κερδίζει τον άλλον όταν παίζουν μονό («κοιτάμε να κάνουμε συγκεκριμένα πράγματα, για να βελτιωνόμαστε εκεί που έχουμε αδυναμίες»), διάλεξαν -σε ερώτηση της Popaganda– ποιους συμπαίκτες θα έπαιρναν σε ένα τουρνουά 3on3 (o Γιάννης τους Κρις Μίντλετον και Τζάμπαρι Πάρκερ από τους Bucks, ενώ ο Θανάσης τους Σάσα Βούγιασιτς και, φυσικά, Κρίσταπς Πορζίνγκις από τους Knicks), ενώ ο Θανάσης μας έκαψε όταν άρχισε να μοιράζει ποσοστά για την κατάκτηση του τίτλου στο NBA αφού τα νούμερα που έδινε δεν έβγαιναν με τίποτα. Είδηση δεν είχαμε, έτσι κι αλλιώς είχαν απαγορευθεί οι «προσωπικές ερωτήσεις», αν και ο Giannis είπε ότι η συμμετοχή του στην Εθνική είναι στο χέρι των Bucks – εκείνος δηλώνει παρών.\nΜε τον Βασίλη Σκουντή και τον υπεύθυνο αθλητικών καναλιών του ΟΤΕ TV, Δημοσθένη Βασιλόπουλο\nΜάλλον δεν είχε αυτό στο μυαλό του ο Σκουντής όταν έλεγε το μυθικό «βάλτο αγόρι μου»\nΚάπου εκεί τους παρέλαβε ο Βασίλης Σκουντής για να γυρίσουν την εκπομπή. Και, λίγες ώρες αργότερα, προς επίρρωση όσων λέγαμε πριν, τα αδέρφια δέχθηκαν την αποθέωση μόλις το κατάμεστο ΟΑΚΑ αντιλήφθηκε ότι είχαν πάει να παρακολουθήσουν το ματς του Παναθηναϊκού. Αμφιβάλλει κανείς ότι το ίδιο θα συμβαίνει σε κάθε γήπεδο που οι Royal Antetokounbros περιφέρουν το, τόσο σημαντικό συμβολικά, υπέροχο χαμόγελό τους;\nΟ Γιάννης και ο Θανάσης βρίσκονται στην Ελλάδα στο πλαίσιο του ΕΚΟ Antetokounbros Streetball Event 2016, που παρουσιάζει το eurohoops.net, με την υποστήριξη του OTE TV και την τηλεοπτική κάλυψη των καναλιών OTE SPORT. Στον OTE TV, επίσης, μπορείτε να δείτε σε αποκλειστικότητα στην Ελλάδα τους αγώνες του NBA που τώρα μπαίνει στην τελική ευθεία του με τα συναρπαστικά πλέι-οφ.


Kuprulu Kanyon (φαράγγι Ευρυμέδοντα) – Akseki – Beysehir – Yenisarbademli | MotoRiders Club\nKuprulu Kanyon (φαράγγι Ευρυμέδοντα) – Akseki – Beysehir – Yenisarbademli\nΗμερομηνία: Κυρ, 01/07/2012\nΦωτογραφίες: Τουρκία / Turkey 2012 - 1.7.2012\nΜόλις άνοιξα τα μάτια μου, το πρώτο πράγμα που άκουσα, ήταν το νερό που ποταμού. Τελικά, ήταν πολλή καλή η ιδέα να διανυκτερεύσουμε στο camping. Σηκώθηκα με την ησυχία μου και έκατσα στον ξύλινο πάγκο που ήταν δίπλα στην σκηνή, για να γράψω το ημερολόγιο, ρεμβάζοντας το Ευρυμέδοντα ποταμό.\nΕλάχιστος κόσμος είχε ξυπνήσει. Όσο περνούσε η ώρα, ένας – ένας έβγαιναν από τις σκηνές τους. Ευτυχώς, τα δέντρα που υπήρχαν προσέφεραν καλή σκιά, οπότε μπορούσες να ξυπνήσεις και πιο αργά. Σε λίγο ξύπνησαν και τα παιδιά και όλοι μαζί καθίσαμε κουβεντιάζοντας για την συνέχεια του ταξιδιού.\nΗ συγκεκριμένη μέρα δεν προέβλεπε επίσκεψη σε πολλά αξιοθέατα. Θα οδηγούσαμε ορεινές διαδρομές, διανύοντας αρκετά χιλιόμετρα για τα δεδομένα του ταξιδιού μας μέχρι εκείνη την στιγμή. Για τον λόγο αυτό, δεν μας ενδιέφερε να φύγουμε νωρίς, οπότε και ετοιμαστήκαμε σε χαλαρούς ρυθμούς. Ο χώρος διέθετε εστιατόριο, όπου φάγαμε το πρωινό μας. Σε γενικές γραμμές οι τιμές ήταν κάπως τσιμπημένες αναφορικά με αυτές που θα περίμενες σε ένα τέτοιο μέρος, μη τουριστικό. Ο τουρίστες ήταν κυρίως Τούρκοι που έρχονταν με τις προμήθειές τους για να κάνουν rafting ή απλά να κολυμπήσουν στο ποτάμι.\nΚατά τις 12 αναχωρήσαμε με κατεύθυνση προς την Manavgat, που βρίσκεται στην παραλιακή περιοχή περίπου 50-60χλμ. πριν την Alanya. Μέσω της ελικοειδούς διαδρομής (44χλμ.) –όχι τόσο καλή κατάσταση οδοστρώματος- διασχίζαμε μια εντυπωσιακή περιοχή με πεύκα, και επιστρέψαμε στην παραλιακή εθνική οδό που ένωνε τις πόλεις Antalya-Alanya. Κινηθήκαμε για περίπου 30-40χλμ. σε έναν δρόμο σχετικά αδιάφορο, που είχε κάπως αυξημένη κίνηση. Κατά μήκος του, υπήρχαν πολλά τουριστικά θέρετρα (ο δρόμος δεν περνάει μέσα από αυτά).\nΦτάνοντας στο Manavgat, ακολουθήσαμε τις πινακίδες για Beysehir, Seydisehir, Akseki. Ουσιαστικά με τον τρόπο αυτό, αφήναμε πίσω μας την παραλιακή ζώνη και αρχίσαμε να ανεβαίνουμε υψομετρικά στην περιοχή του όρους Ταύρος.\nΗ διαδρομή, αρχικά, διέσχιζε πευκώδεις εκτάσεις που, όσο συνεχίζαμε, γίνονταν πυκνότερες. Η κατάσταση του οδοστρώματος σχετικά καλή. Έχοντας διανύσει περίπου 50χλμ. βρήκαμε την διασταύρωση για Akseki. Είπαμε να το επισκεφτούμε, νομίζοντας πως λόγω του υψομέτρου, ενδεχομένως θα είχε κάποιο αρχιτεκτονικό ενδιαφέρον. Παρόλα αυτά ήταν ένα απλό χωριό, χωρίς ιδιαιτερότητες. Ενδιαφέρον είχαν –μόνο- κάποιες παλιά σπίτια που ήταν χτισμένα με την παραδοσιακή αρχιτεκτονική της περιοχής: πέτρινα, υπερυψωμένα, με ξύλινο το πάνω μέρος τους και βαμμένο με έντονα χρώματα.\nΕπιστρέψαμε στον κεντρικό δρόμο και συνεχίσαμε με βόρεια πορεία στον άξονα που οδηγεί στο Seydisehir. Το τοπίο, πλέον, περιλάμβανε πανύψηλα έλατα. Η θερμοκρασία είχε πέσει λίγο και το δροσερό αεράκι έκανε την οδήγησή μας απολαυστική. Το υψόμετρο ήταν στα 1.000-1.200μ. Πολλά σημεία προσέφεραν μια μοναδική θέα της ευρύτερης περιοχής!\nΣε περίπου 10χλμ.συναντήσαμε την διασταύρωση για Beysehir και στρίψαμε αριστερά. Από κει και πέρα η διαδρομή γινόταν πιο εντυπωσιακή και υψόμετρο έφτανε μέχρι τα 1.450μ. Η βλάστηση σε κάποια σημεία ήταν περισσότερο πυκνή, αποτελούμενη –κυρίως- από πολύ ψηλά έλατα αλλά και πεύκα. Κατά μήκος συναντούσαμε πηγές με τρεχούμενο νερό, που στις περισσότερες οι ντόπιοι είχαν κάνει στάση για φαγητό και ξεκούραση. Σε μια από αυτές τις πηγές σταματήσαμε και εμείς.\nΗ κατάσταση του οδοστρώματος ήταν καλή. Χρειαζόταν, όμως, προσοχή καθώς κάποια τμήμα του δρόμου είχαν μπαλώματα. Πλησιάζοντας στο υψηλότερο σημείο της διαδρομής, συναντήσαμε δρόμο με χαλίκια για περίπου 5-6χλμ. Προφανώς ήταν σε φάση ανακατασκευής. Για καλή μας τύχη την ώρα που τον διασχίζαμε, δεν συναντήσαμε άλλα οχήματα που θα σήκωναν σκόνη. Επειδή ήμασταν φορτωμένοι, η οδήγηση ήθελε λίγη παραπάνω προσοχή. Ευτυχώς όμως όλα πήγαν καλά. Το τοπίο ήταν πραγματικά εντυπωσιακό, όπου και να κοιτούσες!!!\nΛίγο μετά το χαλικόδρομο και πριν το χωριό Bademli, ο δρόμος κοβόταν λόγω έργων. Ένας παρακαμπτήριος έβγαζε στην παράλληλη –με αυτή που οδηγούσαμε μέχρι εκείνη την στιγμή- διαδρομή που κατέληγε στο Beysehir, μέσω του χωριού Derebucak. Μέχρι να φτάσουμε στο συγκεκριμένο χωριό, ο δρόμος ήταν στενός και όχι σε τόσο καλή κατάσταση. Περνούσε, όμως, μέσα από μια βραχώδη περιοχή αρκετά εντυπωσιακή! Η οδήγηση απαιτούσε προσοχή λόγω της στενότητας.\nΦτάνοντας στο χωριό Derebucak, ακολουθήσαμε πορεία για Beysehir με την βοήθεια κάποιων παιδιών που ρωτήσαμε. Το χωριό ήταν παραδοσιακό. Τα περισσότερα σπίτια ήταν μονοκατοικίες και χτισμένα με παραδοσιακή αρχιτεκτονική. Στην πλατεία δέσποζε ένα τζαμί, που ξεχώριζε από τα υπόλοιπα κτίρια και ως προς το μέγεθός και την μεγαλοπρέπειά του.\nΑξίζει να αναφέρω πως στα χωριά που περνούσαμε νόμιζες πως ο χρόνος είχε σταματήσει. Οι άντρες στα ρέμβαζαν στα καφενεία και οι γυναίκες –που σχεδόν όλες φορούσαν μαντίλες- κάθονταν έξω από τις πόρτες των σπιτιών τους και συζητούσαν μεταξύ τους. Τα παιδάκια μας χαιρετούσαν. Το σίγουρο είναι πως πλέον ήταν αντιληπτή η διαφορά σε σχέση με την παραλιακή –τουριστική- ζώνη της χώρας. Εκτός των άλλων, είχαμε εισέλθει πλέον στον νομό Konya (Ικόνιο), που θεωρείται μια από τις πιο συντηρητικές κοινωνίες της Τουρκίας.\nΚινούμενοι σε υψόμετρο 1.300-1.400μ., περάσαμε το χωριό Uzumlu και μετά από μερικά χιλιόμετρα φάνηκε μπροστά μας η επιβλητική λίμνη Beysehir golu, η μεγαλύτερη λίμνη της «περιοχής των λιμνών» και η 3η μεγαλύτερη της Τουρκίας. Στα δυτικά της διαθέτει υδροβιότοπο, ενώ το όνομά της προέρχεται από την ομώνυμη πόλη που βρίσκεται στο νοτιοανατολικό άκρο της. Κατευθυνθήκαμε προς τα εκεί, καθώς θέλαμε να επισκεφτούμε 1-2 αξιοθέατα και να κάνουμε συνάλλαγμα.\nΤο ήσυχο Beysehir φιλοξενεί το Τέμενος Esrefoglu που χτίστηκε το 1296-1299 και αποτελεί πραγματικό στολίδι. Η ιδιαιτερότητά του είναι ο ξύλινος εσωτερικός διάκοσμος με 48 κολόνες και «bihrab» με τα χρωματιστά πλακάκια. Η είσοδος είναι ελεύθερη. Βγάλαμε τα παπούτσια μας και επισκεφτήκαμε το εσωτερικό του, θαυμάζοντας το μοναδικό ξύλινο διάκοσμο. Το συγκεκριμένο τέμενος θεωρείται το ομορφότερο της Ανατολίας.\nΣε κοντινή απόσταση βρίσκεται το φράγμα της λίμνης και η εντυπωσιακή πέτρινη γέφυρα με τις συνεχόμενες καμάρες. Διαθέτει σύστημα ρύθμισης ροής των υδάτων του φράγματος. Στις όχθες της λίμνης οι κάτοικοι της πόλης απολάμβαναν στιγμές χαλάρωσης ρεμβάζοντας το ηλιοβασίλεμα. Υπάρχουν κάποια μαγαζάκια, χωρίς όμως να δημιουργούν τουριστικό κλίμα στην περιοχή. Κάποιοι, μάλιστα, μας πρότειναν να γευματίσουμε μαζί τους. Τους αρνηθήκαμε ευγενικά, καθώς θέλαμε να διανύσουμε μερικά ακόμα χιλιόμετρα μέχρι το σημείο που θα διανυκτερεύαμε.\nΗ ώρα είχε φτάσει 7μμ. όταν ξεκινήσαμε προς την δυτική πλευρά της λίμνης. Εκεί υπάρχει ένα φυσικό πάρκο και κάποια μικρά χωριά. Υποθέσαμε, λοιπόν, πως θα μπορούσαμε να βρούμε κάποιο κατάλυμα. Ορίσαμε ως προορισμό μας το Yenisarbademli (50χλμ.). Η διαδρομή ήταν σχετικά καλή με πολλές στροφές. Σε πολλά σημεία της όμως η κατάσταση του οδοστρώματος δεν ήταν καλή. Σε άλλα ο δρόμος ήταν στενός (μόλις που χωρούσε να περάσει ένα όχημα). Αυτό είχε ως αποτέλεσμα να μην μπορούμε να κινηθούμε με γοργούς ρυθμούς. Το τοπίο ήταν πολύ όμορφο και ο δρόμος παραλίμνιος.\nΈχοντας αρχίσει να σουρουπώνει φτάσαμε αρχικά στο χωριό Kurucaova. Προσωπικά περίμενα μια υποτυπώδη τουριστική ανάπτυξη. Αντιθέτως ήταν ένα πραγματικό τουρκικό χωριό. Κανένα ίχνος τουρισμού. Τα σπίτια ήταν παλιές μονοκατοικίες, οι δρόμοι πλακόστρωτοι… Φυσικά κατάλυμα ούτε κατά διάνοια… Συνεχίσαμε προς το Yenisarbademli. Ήλπιζα πως εκεί θα ήταν καλύτερη η κατάσταση, καθώς από το σημείο εκείνο ξεκινούν όσοι θέλουν να επισκεφτούν μια λίμνη που βρίσκεται σε ένα οροπέδιο.\nΜπαίνοντας στο χωριό σταματήσαμε να δούμε την κατάσταση. Σχεδόν η ίδια με το προηγούμενο. Είδαμε μια πινακίδα που οδηγούσε στο Egirdir (70χλμ.) και άρχισαν να μας μπαίνουν ιδέες να ξεκινήσουμε προς τα εκεί. Την ώρα εκείνη μας πλησίασε ένας ντόπιος με διάθεση να μας βοηθήσει. Μιλούσε μόνο τουρκικά και γερμανικά (μάλλον πρώην μετανάστης). Τον ρωτήσαμε για τον συγκεκριμένο δρόμο και μας απάντησε πως: «…motorcycles ΟΚ…» Αυτό μπορεί να σήμαινε το οτιδήποτε! Έχοντας δει την κατάσταση του δρόμου μέχρι εκείνη την στιγμή, δεν θέλαμε να ρισκάρουμε κάτι. Σίγουρα θα ήταν δύσκολος και αν μας έπιανε το βράδυ θα ήταν και επικίνδυνος! Έτσι λοιπόν μπήκαμε στο χωριό.\nΑπό μακριά μπορούσαμε να διακρίνουμε ένα κόκκινο κτίριο που έγραφε «Pansione Pinar Gozu». Κατευθυνθήκαμε προς τα εκεί καθώς αποτελούσε –κατά πάσα πιθανότητα- το μοναδικό –ευτυχώς- κατάλυμα του χωριού, ίσως και της περιοχής!!! Μόλις φτάσαμε ένας τύπος μας χαιρέτισε –για χειραψίας- όλους και μας ρώτησε τι θα θέλαμε. Όταν του είπαμε πως δωμάτια, μας έβαλε στο γραφείο του ξενοδοχείου και μας πρότεινε να καθίσουμε, καθώς ο ιδιοκτήτης θα επέστρεφε σε 10 λεπτά. Να αναφέρω πως η όλη συνεννόηση ήταν στα… τουρκικά!!!\nΣε λίγο ήρθε ο ιδιοκτήτης που γνώριζε ελάχιστα αγγλικά. Συνεννοηθήκαμε προς 40TL το άτομο για 2 δωμάτια με πρωινό και δείπνο. Φυσικά αν και ο χώρος δεν προδιέθετε για κάτι γευστικό, δεν είχαμε άλλη λύση. Όλα στο χωριό ήταν κλειστά (η ώρα ήταν 8.30μμ) και ποιος ξέρει όταν αυτοί έλεγαν «restaurant» τι εννοούσαν!\nΤελικά τα δωμάτια ήταν πέρα των προσδοκιών μας. Αν και ο εξωτερικός χώρος δεν σε προδιέθετε θετικά, τα δωμάτια ήταν αξιοπρεπή με το μόνο αρνητικό πως μύριζαν λίγο «κλεισούρα»… Κατά τις 9.30μμ κατεβήκαμε να φάμε το κοτόπουλο με ρύζι και την σούπα που μας ετοίμασε. Όταν ζητήσαμε αν το κατάστημα διέθετε μπύρα μας απάντησε αρνητικά, καθώς δεν το επιτρέπει η θρησκεία. Ήταν η πρώτη φορά που το συναντούσα αυτό στην Τουρκία…


Στις ευρωεκλογές με τον πολιτικό του όμιλο «Πατρίδα» ο Παν. Ψωμιάδης - Ειδήσεις - νέα - Το Βήμα Online\nΣτις ευρωεκλογές με τον πολιτικό του όμιλο «Πατρίδα» ο Παν. Ψωμιάδης\nΘα είναι υποψήφιος ευρωβουλευτής με τον πολιτικό όμιλο «Πατρίδα», που έχει ιδρύσει και θα μετεξελιχθεί σε κόμμα, γι αυτό βρίσκεται σε επικοινωνία με πολιτικά στελέχη και ήδη μίλησε με δύο επικεφαλής πολιτικών κινήσεων, δήλωσε ο Παναγιώτης Ψωμιάδης.\n3 Απριλίου 2014, 12:09 Ενημερώθηκε: 3 Απριλίου 2014, 12:23\nΘα είναι υποψήφιος ευρωβουλευτής με τον πολιτικό όμιλο «Πατρίδα», που έχει ιδρύσει και θα μετεξελιχθεί σε κόμμα, για αυτό βρίσκεται σε επικοινωνία με πολιτικά στελέχη και ήδη μίλησε με δύο επικεφαλής πολιτικών κινήσεων, δήλωσε ο Παναγιώτης Ψωμιάδης.\n«Δυστυχώς η σημερινή ΝΔ δεν έχει καμιά σχέση με τη ΝΔ του Κωνσταντίνου Καραμανλή» τόνισε ο κ. Ψωμιάδης, κατηγόρησε τον πρωθυπουργό Αντώνη Σαμαρά ότι είναι αγνώμονας απέναντί του και αν τον συναντούσε θα του έλεγε: «Τι ψυχή θα παραδώσεις;».\n«Δεν χρωστάω σε κανένα επώνυμο παρά μόνο στο λαό. Ο κ. Σαμαράς και η κυβέρνησή του μου χρωστούν πολλά. Δεν τους χρωστάω τίποτα» δήλωσε ο Παναγιώτης Ψωμιάδης, σε συνέντευξη Τύπου που έδωσε για να εξηγήσει τους λόγους που τον οδήγησαν στην παραίτηση από το κόμμα της ΝΔ, όταν ενημερώθηκε ότι δεν θα είναι υποψήφιος ευρωβουλευτής.\n«Λυτρώθηκα. Συνεχίζω με την Πατρίδα και το Λαό. Έσπασα τις κομματικές αλυσίδες και τους ευχαριστώ. Σύντομα θα κριθούμε όλοι» υπογράμμισε.\nΑναφερόμενος στον διευθυντή του γραφείου του κ. Σαμαρά, τον κ. Μπούρα, που του είπε ότι έχει δικαστικές εκκρεμότητες και γι αυτό δεν μπορεί να συμπεριληφθεί στο ευρωψηφοδέλτιο της ΝΔ, ο κ. Ψωμιάδης παρατήρησε:\n«Εδώ σας καλώ να δούμε ποιοι συνεργάτες γύρω από τον κ. Σαμαρά, κρατικοί λειτουργοί αλλά και αυριανοί και υποψήφιοι που στηρίζει η ΝΔ έχουν δικαστικές εκκρεμότητες».\nΠαράλληλα, πρόσθεσε ότι θα ζητήσει από τον Άρειο Πάγο την αναψηλάφηση της διαδικασίας που οδήγησε στην έκπτωσή του από το αξίωμα του περιφερειάρχη Κεντρικής Μακεδονίας.\nΣχετικά με τις αυτοδιοικητικές εκλογές δήλωσε ότι θα στηρίξει κεντροδεξιές δυνάμεις, χωρίς να δώσει περισσότερες διευκρινίσεις.\nΜε αφορμή την παραίτηση του κ. Μπαλτάκου, ο κ. Ψωμιάδης σχολίασε πως όλοι ήξεραν για τον τέως γενικό γραμματέα, αλλά δεν μιλούσαν και σημείωσε ότι δεν θα τον χτυπήσει τώρα που είναι κάτω.\nΟ κ. Ψωμιάδης εξέφρασε, επίσης, την εκτίμηση ότι ο ίδιος θα δικαιωθεί στις ευρωεκλογές του Μαΐου με τις ψήφους των πολιτών.


Αρχίζει η δίκη για την υπόθεση με την έκτρωση 13χρονης στην Κω - Κατηγορούμενοι ο γιατρός και ο 34χρονος με τον οποίο είχε σχέση | eirinika.gr\nΚυριακή, 17 Οκτωβρίου | 21:43\nΑρχίζει η δίκη για την υπόθεση με την έκτρωση 13χρονης στην Κω - Κατηγορούμενοι ο γιατρός και ο 34χρονος με τον οποίο είχε σχέση\nΗ κοπέλα, όπως έχει υποστηρίξει ο 34χρονος, του παρουσιάστηκε σαν 17χρονη.\n8 Οκτωβρίου 2018 - 11:16πμ\nΣτο εδώλιο του Μικτού Ορκωτού Δικαστηρίου Κω θα καθίσουν ένας γιατρός και ένας 34χρονος, οι οποίοι κατηγορούνται για την έκτρωση σε μία 13χρονη κοπέλα πριν από έξι χρόνια!\nΗ υπόθεση πήρε τον δρόμο της δικαιοσύνης μετά από μήνυση που υπέβαλε η οικογένεια της ανήλικης το φθινόπωρο του 2011 σε βάρος του 34χρονου, με τον οποίο η νεαρή κοπέλα διατηρούσε σχέση, κατά την οποία και φέρεται να έμεινε έγκυος. Όμως την κύησή της τη σταμάτησε, με αποτέλεσμα στην υπόθεση να εμπλακεί και ο γιατρός.\nΣε βάρος των δύο ανδρών ασκήθηκαν ποινικές διώξεις σε βαθμό κακουργήματος και έναν χρόνο μετά πέρασαν την πόρτα του ανακριτή για να απολογηθούν.\nΕιδικότερα, όπως αναφέρει το rodiaki.gr, ο 34χρονος συνοδευόμενος από το δικηγόρο του κ. Γιάννη Φλεβάρη, είχε αρνηθεί όσα του καταλογίζονται. Σύμφωνα με πληροφορίες, ο 34χρονος δέχτηκε ότι στα μέσα καλοκαιριού του 2011 είχε συνάψει σχέση με την ανήλικη, η οποία ωστόσο του παρουσιάστηκε σαν 17χρονη γεγονός που επιβεβαιωνόταν από τον τρόπο της ένδυσης και της συμπεριφοράς της. Ο ίδιος πρόσθεσε ότι για τη σχέση αυτή γνώριζε η φίλη της κοπέλας, η οποία επίσης του είχε δηλώσει ότι ήταν 18 ετών, αλλά και η μητέρα της η οποία μάλιστα τον είχε συναντήσει και κάποιες φορές.\nΟ 34χρονος είχε προσθέσει, επίσης, ότι κατά τη διάρκεια της σχέσης τους η νεαρή κοπέλα του δήλωσε ότι είναι έγκυος και εκείνος από τη πλευρά του της είπε ότι είναι διατεθειμένος να αναλάβει τις ευθύνες του και να την παντρευτεί, όμως εκείνη τον πληροφόρησε λίγες μέρες αργότερα ότι είχε αποφασίσει μαζί με τη μητέρα της να κάνει έκτρωση.\nΎστερα από λίγες ημέρες, η νεαρή κοπέλα του ανακοίνωσε ότι πήγε στον γιατρό μαζί με τη μητέρα της φίλης της και ότι ο γιατρός της ζήτησε να είναι μαζί και κάποιος από τους γονείς της. Τις επόμενες ημέρες -πράγματι- η ίδια κοπέλα του είπε ότι πήρε μαζί με τη μητέρα της από το φαρμακείο ένα χάπι για τη διακοπή της εγκυμοσύνης.\nΈπειτα από αυτό, η σχέση του ζευγαριού άρχισε να αντιμετωπίζει διάφορα προβλήματα μέχρι που στο τέλος ο 34χρονος της ζήτησε να χωρίσουν. Τότε ο ίδιος υποστήριξε ότι δέχτηκε τη φραστική επίθεση της κοπέλας, ενώ ακολούθησε και καβγάς με τον πατέρα της. Στο ίδιο μήκος κύματος αρνούμενος τις κατηγορίες απολογήθηκε και ο γιατρός που κατηγορείται στην υπόθεση.


Πού να αγοράσετε Dianabol σε Guatemala\nHome » Ελληνική » Πού να αγοράσετε Dianabol σε Guatemala\nDianabol ήταν το 2ο αναβολικό στεροειδές ποτέ πριν που παράγεται μετά από ορμόνη ανδρογόνων ή testosteron. Dianabol παράγει μια έντονα ενεργό αναβολικά ατμόσφαιρα και υψώνεται αζώτου αναγνώριση στο μυϊκό ιστό, που επιτρέπει για την ενίσχυση της υγιούς πρωτεϊνική σύνθεση και άμεση δύναμη και το μέγεθος.\nΑν ψάχνετε για Dianabol Tablet που δεν να ανυψώσει πίεση αίματος ή λόγος δηλητηρίαση στο ήπαρ ή νεφρικές συστήματα από ό, τι θα έπρεπε να λαμβάνοντας υπόψη σχετικά με τη χρήση D-BAL - D-Bal σειρά Elite ™ από CrazyBulk. D-BAL είναι ασφαλής επιλογή σε καθαρή αναβολικά στεροειδή χωρίς συνταγές που απαιτείται.\nΠού να αγοράσει χάπια Dianabol στη Γουατεμάλα\nΟ πιο αποτελεσματικός τρόπος για να αποκτήσετε το FDA ενέκρινε Τα χάπια Dianabol είναι μέσω online παραγγελίας. Αν είστε διαμονή στη Γουατεμάλα και θέλετε να πάρετε χάπια Dianabol έπειτα ιδιαίτερα προωθούμε σας να χρησιμοποιήσουν D-BAL - D-Bal σειρά Elite ™ από CrazyBulk.\nΣας αγοράσει χάπια Dianabol θα σίγουρα να αποστέλλονται απευθείας σε σας Γουατεμάλα διεύθυνση όσο πιο γρήγορα μπορείτε να ολοκληρώσετε τη διαδικασία αγοράς.\nDianabol χάπια Τιμοκατάλογος (Γουατεμάλα)\nD-BAL παρέχει μια αποτελεσματική φόρμουλα που προσομοιώνουν την στεροειδών Methandrostenolone. Dianabol δημιουργεί αναβολικό περιβάλλον υψηλής δραστικότητας και αυξάνεται η κατακράτηση του αζώτου στα κύτταρα του μυϊκού ιστού, που επιτρέπει αύξηση πρωτεϊνοσύνθεση και στιγμιαία σκληρότητα και διάσταση.\nΠηγαίνει στη δουλειά με εξαιρετικά γρήγορη.Ενισχύει την δύναμη και την αντοχή. Ενισχύει την αναγνώριση του αζώτου. Γρήγορα ενισχύει μυϊκού ιστού της Μασαχουσέτης προωθεί τη ροή του αίματος κατά τη διάρκεια της προπόνηση. Αυξήσεις εστίαση και drive.100% Ασφαλής επιλογή Dianabol.\nΜεγάλη για διογκωτικοί/δύναμη κύκλους.Δεν πλάνα ή βελόνες, λαμβάνονται Orally.No συνταγών που απαιτείται, αποστέλλονται τεράστια σφαίρα.Ασφαλής εναλλακτική λύση για καθαρό αναβολικά Steroids.100% νόμιμη με διακριτά ναυτιλία. Εξαιρετική Dianabol φόρμουλα που να δείχνουν τα αποτελέσματα σε λιγότερο από 2 εβδομάδες.\nΑνυψώσει δεν αίμα πίεση ή πηγή τοξικότητα στο συκώτι ή τους νεφρούς. Δημιουργήθηκε για να πετύχετε καλύτερα αποτελέσματα όταν συσσωρεύονται με CrazyBulk Elite Series: D-KA, Α-DROL, TREN-BAL και δοκιμή-ΤΌΝΟΣ από τρελό μάζα\nΜπορώ να αγοράσω Dianabol σε Guatemala;\nΔεν έχετε να ανησυχείτε για το Dianabol παράδοση στη διεύθυνση σας οφείλεται στο γεγονός ότι επί του παρόντος Dianabol ναυτιλία είναι διαθέσιμα στο όλα περιοχή ή πόλη στο Guatemala:


ΤΑΓΜΑ ΙΠΠΟΤΩΝ στη Ρόδο! Τους βρήκαμε ,τους φωτογραφήσαμε. Ποιοι είναι και τι κάνουν | Greek National Pride\nΠρίν λίγες ημέρες οι …διαδοχοί τους επέστεψαν στην Ρόδο για ένα καθαρά ανθρωπιστικό σκοπό και η εικόνα τους – ένστολοι να φροντίζουν ασθενείς σε καροτσάκια – ξάφνιασε ευχάριστα τους Ροδίτες και τους τουρίστες που βρίσκονται ακόμα στη Ρόδο:\nΠρόκειται για τα μέλη και τους εθελοντές του Τάγματος των Ιωαννιτών Ιπποτών, γνωστό και ως Κυρίαρχο Στρατιωτικό Τάγμα του Ξενώνα του Αγίου Ιωάννη της Ιερουσαλήμ, της Ρόδου και της Μάλτας ή Τάγμα του Αγίου Ιωάννη ή Χοσπιταλιέροι ή MALTESER – οι συγκεκριμένοι είναι ο Αυστριακός Κλάδος .\nΗ παρουσία τους στην Ρόδο για 214 χρόνια ήταν αυτή που έδωσε στην μεγαλύτερο νησι των Δεδεκανήσων το όνομα » Νησί των Ιπποτών ».\nΟι 180 Αυστρικοί MALTESER έρχονται στην Ρόδο για πρώτη φορά- πριν 2-3 χρόνια είχε επισκεφθεί το νησί και μια μεγάλη ομάδα του Τάγματος από την Γαλλία.\nΑντίθετα με την Μάλτα που έχουν πολύ συχνές επαφες και κοινωνικές και τουριστικές σχέσεις, μετην Ρόδο τώρα φαίνεται να δρομολογείται κάτι.\nΈφθασαν στην Ρόδο στις 26 Οκτωβρίου και θα μείνουν μέχρι το τέλος της εβδομάδας, κάνοντας ένα ταξίδι »στις ιστορικές ρίζες τους». Μέχρι και την 3η Νοεμβρίου, το πρόγραμμα επιφυλάσσει για τους συμμετέχοντες – Ιππότες και περιθαλπτόμενοι – πολλά και ενδιαφέροντα:\nΑπό την επίσκεψη στην παλιά μεσαιωνική πολη της Ρόδου και το Παλάτι του Μεγαλου Μαγίστρου – επικεφαλής τους τοτε , μέχρι την Σύμη και το κάστρο και την τάφρο που έχτισαν οι Ιππότες του Τάγματός τους, αλλά και τον Μητροπολίτη Ρόδου κ. Κύριλλο Κογεράκη.\nΜε τη βοήθεια 60 εθελοντών συνοδών, οι 40 περιθαλπόμενοι – πολλοί από αυτούς σε αναπηρικά αμαξίδια – και οι υπόλοιποι συμμετέχοντες Μέλη του Τάγματος σ’ αυτή την εκδρομή έχουν ξεκινήσει το προσκύνημά τους και χαίρονται την διαμονή- αναπαυσή τους με αφετηρία το ξενοδοχείο Πλάζα που επιλέχτηκε προ μηνών για να εξυπηρετεί με την προσβασιμότητά του.\nΣτο ξενοδοχείο έστησαν σε ένα δωμάτιο Ιατρείο και Σταθμό Πρωτων Βοηθειών, ενώ οι συνοδοί εχουν κάνει προετοιμασία ενός ετους με εκπαίδευση στην φροντίδα.Η οργάνωσή τους διακρίνεται από …στρατιωτική πειθαρχίακαι σεβασμό στον ασθενή σε εντυπωσιακό βαθμό.\nΤο πρόγραμμα έχει τα πάντα προετοιμασμένα: »Είμαστε όλοι εθελοντές και προσφέρουμε σε κάποιους ανθρώπους την ευκαιρία να αναπαυθούν, συνδυάζοντας και προσκύνημα», λέει ο υπευθυνος τύπου κ Olivier Loudon.»\n΅ Ο κόσμος στην Ρόδο μας υποδέχθηκε θαυμάσια, παρόλο που δεν ειναι συνηθισμένο θέαμα τα αναπηρικά αμαξίδια’.\nΕιναι πολύ φιλόξενοι, ευγενικοί και η πόλη ένα κόσμημα», προσθέτει.\nΣτην πρώτη βόλτα στην πόλη είδαμε δύο κοπέλλες με την στολή της νοσοκόμας – καατι σαν εθελόντριες του Ερυθρού Σταυρού – να συνοδεύουν μια ηλικιωμένη με το καροτσάκι της στην παραλία μπροστα στον Ναυτικό Ομιλο.\nΤην πήγαν σιγά σιγά μέχρι την άκρη της θάλασσας και την έβαλαν σε μια πιο αναπαυτική καρέκλα.Πήραν λίγο νερό θαλασσινο και της έβρεξαν τα χέριατης! Το καταχάρηκε!\n» Αυτό το χαμόγελο, αυτή η ευχαρίστηση του ασθενή, είναι ο σκοπός μας!\nΗ συγκεκριμένη μπορεί να έβλεπε πρώτη φορά θάλασσα», λέει ο κ. Olivier Loudon.Ισως πρώτη φορά να έβλεπε θάλασσα και η μια από τις δύο συνοδούς που δειλά -δειλά έβγαλε το καλτσόν της και σηκώνοντας λίγο την φούστα της έμεινε για ώρα μεσα στη ζεστή ακόμα θάλασσα της Ρόδου…\n»Για τους Περιθαλπόμενούς μας, το ταξίδι αυτό αποτελεί μοναδική εμπειρία, γεμάτη από αξέχαστες στιγμές, μακριά από το άγχος και τα μελήματα της καθημερινότητας. Χωρίς την ειλικρινή ευσπλαχνία των ΜΑΛΤΕΖΕΡ, κάτι τέτοιο ίσως να μην ήταν εφικτό», εξήγησε ο εκπρόσωπος του αυστριακού τάγματος των ΜΑΛΤΕΖΕΡ, Κόμης Νόρμπερτ Σάλμπουργκ – Φάλκενστάϊν, όπως επισημαίνεται σε σχετική ανακοίνωση.\nΤην Ομάδα των Ιπποτών πλαισιώσει κατά την παραμονή της στη Ρόδο ο Αυστριακός Πρεσβύτερος Ηγούμενος του Τάγματος κ. Γκρέγκορ Χένκελ – Ντόννερσμαρκ .\nΗ περιήγηση στη Ρόδο ξεκίνήσε με μιαν επίσκεψη στην Παλιά Πόλη και το Παλάτι του Μεγάλου Μαγίστρου- συνέχισαν με επίσκεψη στην τάφρο όπου είχε προγραμματιστει πικ νικ στην φύση!.\nΈπίσης, το προγραμματ έχει επισκέψεις και σε άλλα σημεία της πόλης της Ρόδου, όπως εη Ακρόπολη και ο Ναός του Απόλλωνα καθώς και εκδρομές σε μέρη όπως η Μονή του Πανορμίτη στο νησί της Σύμης, ο οικισμός με το λιμάνι του και τα ερείπια της αρχαίας πόλης της Καμείρου,κ.α . Προχθές επισκέφθηκαν τον Μητροπολίτη Ρόδου κ. Κύριλλο, ενώ πήραν μια γεύση από το Ελληνορθόδοξο λατρευτικό τυπικό.\nΜια άλλη πνευματική πτυχή του προγράμματος ειναι ηεπίσκεψη στη Φιλέρημο. Στο εκεί παρεκκλήσιο φυλάσσονταν άλλοτε μια εικόνα της Παναγίας, έργο της Πρώιμης Μεσαιωνικής περιόδου που οι Ιππότες του Τάγματος των Ιωαννιτών πήραν μαζί τους φεύγοντας από το νησί για την Μάλτα.\nΗ εικόνα αναπαριστά την Θεία Εικόνα της Θεομήτορος της Φιλερήμου, υπό την προστασία της οποίας τελούν οι ΜΑΛΤΕΖΕΡ και η οποία μέχρι σήμερα κατέχει θέση ξεχωριστή στη θρησκευτική παράδοσή τους. Τώρα η εικόνα , όπως μας είπαν βρίσκεται κάπου στο Μαυροβούνιο.\nΗ ιστορία των MALTESER – όπως την περιγράφουν οι ίδιοι σε ανακοίνωσή τους – συνδέεται με τη Ρόδο ήδη από τα χρόνια του Μεσαίωνα.\nΤο 1309, το Τάγμα των Ιπποτών της Μάλτας – που άλλοτε όπως είπαμε , λόγω του Προστάτη Αγίου τους, Αγίου Ιωάννη του Βαπτιστή, ονομαζόταν Τάγμα των Ιπποτών του Αγίου Ιωάννη – επέλεξε τη Ρόδο ως το νέο τόπο εγκατάστασής του.\nΤο »πέρασμα της διοίκησης του νησιού» από τη μέχρι τότε Βυζαντινή κυριαρχία στα χέρια του Τάγματος, σηματοδότησε την απαρχή της Ιστορίας των Ίπποτών στη Ρόδο.\nΤα πρώτα μέτρα που έλαβαν οι νέοι κύριοι του νησιού ήταν η αποκατάσταση αλλά και η κατασκευή νέων οχυρωματικών έργων, το μεγαλύτερο μέρος των οποίων σώζεται ως τις μέρες μας.\nΤη σημασία των συγκεκριμένων οχυρωματικών μέτρων που τότε υιοθετήθηκαν καταδεικνύει η επιτυχής αναχαίτιση των επιθέσεων Πειρατών και Οθωμανών που έμελλε να γνωρίσει η πόλη της Ρόδου, 100 χρόνια αργότερα.\nΣτα οχυρωματικά έργα προστέθηκαν, περί τα μέσα του 14ου αιώνα, το εντυπωσιακό μέγαρο που έμελλε να αποτελέσει το Ανάκτορο του Μεγάλου Μαγίστρου καθώς και ένα Νοσοκομείο, κτίρια που μπορεί κανείς να δεί και σήμερα.\nΚύρια αποστολή του νοσοκομείου, γνωστού ως »Ασύλου της Αγίας Αικατερίνης», ήταν η περίθαλψη προσκυνητών- μελών του Τάγματος αλλά και του ντόπιου πληθυσμού.\nΚατά τη διάρκεια των 213 χρόνων παραμονής τους στο νησί, οι MALTESER θεωρούν ότι κατάφεραν να αναζωογονήσουν τη λάμψη και το κύρος που απόλαυε η Ρόδος κατά την Ελληνιστική περίοδο, ιδίως μέσω του εμπορίου και της διεθνούς δομής του Τάγματος που συνεπέφερε την επαφή του τόπου με ολόκληρο τον κόσμο.\nΗ ιστορία της παρουσίας του Τάγματος στο νησί τελείωσε την 22α Δεκεμβρίου 1522, με την κατάκτηση της Ρόδου από τις δυνάμεις του Σουλτάνου Σουλεϊμάν του Μεγαλοπρεπή και την απέλαση των Ιπποτών στους οποίους επετράπη να αποχωρήσουν με αξιοπρέπεια, όπως αναφέρουν.\nΜέσω των υπηρεσιών ανθρωπιστικών υπηρεσιών αρωγής που παρέχει, το Τάγμα της Μάλτας, στηρίζει πάνω από 15 εκατομμύρια ανθρώπους που το έχουν ανάγκη, σε 120 χώρες σε ολόκληρο τον κόσμο, ανεξάρτητα από την καταγωγή, τη θρησκεία ή τις πολιτικές τους πεποιθήσεις, όπως αναφέρουν.\nΤο φάσμα των παρεχομένων υπηρεσιών περιλαμβάνει υπηρεσίες συνοδείας και φροντίδας αναπήρων, ηλικιωμένων και ασθενών για άτομα με ειδικές ανάγκες και προβλήματα υγείας, τη διοργάνωση τακτικών προσκυνημάτων, την ενασχόληση με αστέγους, τη διάθεση ασθενοφόρων, την παροχή υπηρεσιών μεταφοράς ασθενών, υπηρεσίες διάσωσης και παροχής ιατρικών υπηρεσιών πρώτης βοήθειας, την περίθαλψη θυμάτων καταστροφών καθώς την ενίσχυση έργων ανοικοδόμησης.\nΣτην Αυστρία εργάζονται σήμερα 1.800 Ιππότες MALTESER σε διάφορες δράσεις του Τάγματος.\nΣτα πλαίσια αυτών των δράσεων εντάσσεται, ειδικότερα, το Νοσοκομείο Μαλτέζερ της Αυστρίας, η Υπηρεσία Περίθαλψης Ηλικιωμένων και Ασθενών του Τάγματος της Μάλτας, η Υπηρεσία Συνοδείας και Πλαισίωσης του Τάγματος της Μάλτας, η Υπηρεσία Περίθαλψης Ασθενών AIDS του Τάγματος της Μάλτας, η Κοινότητα του Αγίου Ιωάννου, η Εστία της Μάλτας, ο Κύκλος Μέριμνας της Μάλτας καθώς και ο Φορέας Αρωγής Φαρμακευτικής Περίθαλψης και Αρωγής για τη Ρουμανία.\nPrevious post ← Η Ρωσία «τραβά» το αυτί της Τουρκίας, εν όψει επίσκεψης Πούτιν\nNext post Στρατιώτης στην Έδεσσα ο Χο Τσι Μινχ →


Ελλήνων Εθνεγερσία – The Panhellenic Post\nΕπιμελεια Κειμένου : ΘΩΜΑΪΣ ΠΑΡΙΑΝΟΥ\nΤην Τετάρτη, 27 Μαρτίου, επ’ευκαιρία της 192ας επετείου της Εθνικής μας Παλιγγενεσίας της 25ης Μαρτίου 1821 και στα πλαίσια των εθνωφελών μας εκδηλώσεων, δόθηκε στην Αίθουσα «Γρίβας –Διγενής» διάλεξη με θέμα:\n«Η ΜΕΓΑΛΗ ΤΩΝ ΕΛΛΗΝΩΝ ΕΘΝΕΓΕΡΣΙΑ», με ομιλητή τον κ. ΣΠΥΡΟ ΣΤΑΥΡΟΠΟΥΛΟ, (φωτογραφία πρώτης σελίδος) Αντιπρόεδρο της Εθνικής Αντιστασιακής Οργανώσεως «Χ».\nΟ Πρόεδρος της «Χ», κ. Ιωάννης Γιαννάκενας, προλόγισε την εκδήλωση, λέγοντας ότι η Εθνεγερσία των Ελλήνων ήταν μία στιγμή Ελληνικού φωτός απέναντι στο σκοτάδι, που του επιτίθεται.. Αυτήν ακριβώς την επέτειο τιμούμε ως Έλληνες Εθνικιστές και ως μέλη της Εθνικής Αντιστασιακής Οργανώσεως «Χ». Στη συνέχεια, ο λόγος δόθηκε στον ομιλητή κ. Σπ.Σταυρόπουλο.\nΑφετηρία της ομιλίας του κ. Σπ. Σταυρ. ήταν η πτώση της Κωνστ/λεως στις 29 Μαΐου, ημέρα Τρίτη το 1453 και ο ηρωικός θάνατος του τελευταίου αυτοκράτορα Κων. Παλαιολόγου. Η διαθήκη του, που την υπέγραψε με το αίμα του, αφορούσε τα δικαιώματα του Ελληνικού Γένους επί της προγονικής του κληρονομιάς. Στα τετρακόσια χρόνια που ακολούθησαν, οι 15 γενιές των υποδούλων Ελλήνων προσεύχονταν για την λευτεριά τους στα εικονίσματα των αγίων και τους ζητούσαν να τους δίνει υπομονή και αντοχή στα βάσανά τους τα φρικτά. Παράλληλα, όμως, δεν σταμάτησαν τον πόλεμο κατά των Οθωμανών. 1200 εξεγέρσεις και κινήματα, μικρά και μεγάλα, πραγματοποιήθηκαν σε Σπάρτη, Ακαρνανία, Ναύπλιο, Λήμνο… Ο άρχοντας Κροκόδειλος Κλαδάς, με ορμητήριο την Μάνη, διασχίζει τον Ελλαδικό χώρο, νικώντας παντού τους Τούρκους, φθάνει στην Χειμάρρα, με σημαία τον Δικέφαλο αήτο, την σημερινή Αλβανική σημαία, καθώς το 1479 έτρεξε να βοηθήσει τον Έλληνα τοπικό επαναστάτη στην Κρούγια Ιωάννη Καστριώτη, γιο του Γεωργίου Καστριώτη, του γνωστού μας Σκεντέρμπεη. Τα επαναστατικά κινήματα φούντωσαν σε όλη την Ελλάδα και σημειώθηκε το 1532 η πρώτη παρασπονδία των ξένων από τον ναύαρχο των Γενοβέζων Αντρέα Ντόρια, ο οποίος είχε ξεσηκώσει τον Μοριά, κατ’ εντολήν του Γερμανού αυτοκράτορα Καρόλου του Ε’, αλλά μόλις είδε τους επερχόμενους Τούρκους από ξηρά και θάλασσα, λιγοψύχησε και έφυγε, εγκαταλείποντας τους Έλληνες στην σφαγή των Οθωμανών. Το 1571 οι Kύπριοι αντιστέκονται, ακολουθεί η μεγάλη ναυμαχία της Ναυπάκτου, όπου πολέμησαν ενωμένες οι Χριστιανικές Δυνάμεις Ελλήνων και Δυτικών και πρωτοστάτησαν στην νίκη οι Επτανήσιοι καραβοκύρηδες.\nΣε όλους τους Βενετοτουρκικούς και Ρωσοτουρκικούς πολέμους, οι Έλληνες χύνουν το περισσότερο αίμα, αλλά απογοητεύονται συνεχώς, από τους ξένους, που κοιτάζουν μόνο τα συμφέροντά τους. Δείγματα γραφής τους οι Ναπολεόντιοι πόλεμοι (Φραγκοκάστελο στα Σφακιά, Χατζημιχάλης Νταλιάνης, Δροσουλίτες), τα Ορλωφικά (αφανισμός της Πελοποννήσου από τους ληστοαλβανούς μισθοφόρους), οι προδοσίες των Βενετσιάνων (τεμαχισμός και καρατόμηση του Ανδρίτσου, πατρός του Οδυσσέα) και τόσες άλλες, που στοίχησαν τον μαρτυρικό θάνατο τόσων και τόσων Ελλήνων ηρώων. Όμως, οι Έλληνες οπλαρχηγοί πάνω στα βουνά διαιωνίζουν τον τύπο του ηθικοανδρειωμένου πολεμιστή και εξυμνούνται από την λογοτεχνία, την ποίηση και ιδιαιτέρως από το δημοτικό μας τραγούδι. Μεγάλη είναι και η προσφορά του κλήρου, όπου η πνευματική κληρονομιά του Γένους μας καταδιωγμένη, τραβήχτηκε στα μοναστήρια και εκεί μάζευε γύρω της τα σκλαβόπουλα στις ολοσκότεινες νύχτες και άναβε το καντηλέρι της φυλής, για\nνα κρατά άσβεστη την φλόγα της πατρίδος, της παραδόσεως, της γλώσσης, των τεχνών και ιδίως της πολεμικής προετοιμασίας. Το αίμα 6000 και πλέον ιερέων και κληρικών στα χρόνια του ζόφου εκείνου, 90 μητροπολιτών και 11 πατριαρχών είναι ιστορική αλήθεια, για να φωτίζει την σκέψη και την κρίση μας. Από τον κλήρο ξεπήδησαν οσιομάρτυρες όπως ο πολέμαρχος Μητροπολίτης Διονύσιος ο Β΄Τρίκκης και Λαρίσσης [ο γνωστός από τους Τούρκους ως ‘Σκυλόσοφος’], ο Πατρο –Κοσμάς στην Δυτική Ελλάδα, Βόρειο Ήπειρο και Ιόνια Νησιά, και ο καλόγερος Σαμουήλ στο Κούγκι. Οι σκλάβοι Έλληνες πήραν θάρρος από το παρἀδειγμά τους και τις προφητείες για τα ‘Ποθούμενον’ και άντεξαν όλα αυτά τα χρόνια. Και ήρθε η ευλογημένη μέρα της Εθνικής μας Παλιγγενεσίας, που το Έθνος έσπασε τα δεσμά 4 αιώνων και πέταξε στο πρόσωπο του Τούρκου τις σκουριασμένες αλυσίδες.\nΎστερα από χιλιάδες χρόνια, οι Έλληνες παραμένουν πάντα οι ίδιοι. Ἀλληλοτρώγονται μεταξύ τους, αλλά πάντοτε βρίσκονται ενωμένοι, στο όνομα της Πατρίδος. Και τώρα, κάτω από την αθλιότητα της Οθωμανικής δουλείας, βρίσκονται ενωμένοι, για το τίναγμα του μισητού Σουλτάνου. Τον Μάρτιο του 1821 δεν εκηρύχθηκε αλλά γενικεύθηκε ο πόλεμος του Έθνους, προς απόκτηση της Ανεξαρτησίας του και ολοκληρώθηκε ο πόλεμος που άρχισε στα τείχη της αυτοκρατορικής Κων/λεως. Ο Κολοκοτρώνης, μιλώντας στον Ναύαρχο του Αγγλικού Στόλου της Μεσογείου Έντουαρντ Κόδριγκτον του είπε τα εξής:\n«Ποτέ ο Σουλτάνος δεν υπήρξε αυθέντης μας. Ο βασιλιάς μας δεν έκλεισε ειρήνη ποτέ μαζί του και 350 χρόνια, ο στρατός του βασιλιά μας πολεμάει τον Σουλτάνο. ‘Άλλωστε, σε όλο αυτό το διάστημα, ο βασιλιάς μας κράτησε δύο φρούρια απόρθητα».\nΚαι όταν ο Άγγλος τον ρώτησε: «Ποιος είναι ο βασιλιάς σας, ποιος ο στρατός και ποια τα φρούριά του;», ο γέρος του Μοριά του έδωσε την απάντηση :\n«Βασιλιάς μας είναι ο Κων/νος Παλαιολόγος, στρατός του οι αρματολοί και κλέφτες και φρούριά του το Σούλι και η Μάνη». Δεν υπήρξε καμία ειρήνη μεταξύ του ηρωικώς πεσόντος αυτοκράτορας και του Σουλτάνου, αλλά βιαία κατάκτηση, η οποία δεν σημαίνει και συνειδητή υποταγή. Σε όλο το διάστημα των 4 αιώνων, το Γένος μας δεν σταμάτησε τον πόλεμο με τον Οθωμανό και ουδέποτε έπαψε να έχει τον αρχηγό του, τον Μαρμαρωμένο Θρύλο και συνέχισε την Βυζαντινή του παράδοση σε όλες τις εκδηλώσεις της δουλομένης ζωής: στο αλέτρι, στο κρυφό σχολειό, στις κλέφτικες αητοφωλιές, στη θάλασσα, στην ξενιτιά. Ο νικηφόρος εκείνος πόλεμος, ήταν πόλεμος για την ελευθερία από την Τουρκική κατοχή και για την ανάσταση της ενδόξου αυτοκρατορίας μας, την Παλιγγενεσία.\nΑυτήν ακριβώς την αγνή ελευθερία, που εμείς επί αιώνες γνωρίζαμε, την διδάξαμε στους άλλους λαούς, οι οποίοι γνώριζαν ελευθερία μόνο με αλλαγή άρχοντος, με υλικές και ταξικές αλλαγές, κατά καιρούς και συμφέροντα, που προσπαθούσαν, με επαναστασούλες, να επιτύχουν και οι οποίες στην πραγματικότητα ήσαν εμφύλιοι πόλεμοι, όπως επεσήμανε και ο Κολοκοτρώνης. Ο Ιωάννης Καποδίστριας έπεισε την Ιερά Συμμαχία (το ΝΑΤΟ της εποχής) για την αναγνώριση του δικαίου της εξεγέρσεως των Ελλήνων, με αποτέλεσμα αυτή να μην επέμβει για την καταστολή της, όπως έκανε συνήθως με άλλα κινήματα. Την Εθνεγερσία μας δεν την βοήθησαν ούτε ξένες δυνάμεις, ούτε την ενίσχυσαν οικονομικά οργανώσεις, τράπεζες, μεγάλα\nκόμματα, κεφάλαια, μυστικές υπηρεσίες και κομάντος ανατροπών, τύπου Λιβύης, Τυνησίας, Ιράκ, Συρίας κλπ. Η μόνη οικονομική ενίσχυση ήταν οι περιουσίες και τα οικονομικά μέσα διαφόρων Ελλήνων καραβοκύρηδων πατριωτών, και ιδιαιτέρως της Διασποράς, των Λαϊκών μας Συνεταιρισμών και τα πλούτη της Μπουμπουλίνας και της Μαντώς Μαυρογένους. Οι αρματολοί και οι κλέφτες, για να ζήσουν, αναγκάζονταν συχνά να κλέβουν τον κατακτητή. Στρατηγική τους ήταν ο κλεφτοπόλεμος εναντίον των Οθωμανών και των προσκυνημένων.\nΟι αρματολοί, (πολεμιστές των βουνών και συνεχιστές των βυζαντινών κατεπάνω), πήραν το όνομά τους από την λέξη «Είμαι αρματωμένος», πρωτοφάνηκαν από την εποχή της ρωμαϊκής κατακτήσεως, συνέχισαν στους βυζαντινούς χρόνους και ολοκλήρωσαν το έργο τους στην Τουρκοκρατία και την Εθνεγερσία του ’21, για την λευτεριά της Πατρίδος. Τηρούσαν τις αρχαίες Ελληνικές πολεμικές τελετές και συνήθειες, φορούσαν την λευκή φουστανέλα με τις πολλές πτυχές και, όταν ιδρύθηκε η Ανακτορική Φρουρά των Ευζώνων επί ‘Οθωνος, η φουστανέλα με 400 πτυχές, όσα τα χρόνια της σκλαβιάς, απετέλεσε την επίσημη ενδυμασία της.\nΗ εθνεγερσία μας υπήρξε το σημαντικότερο γεγονός του περασμένου αιώνος, όχι μόνο για τους Έλληνες αλλά και για ολόκληρο τον κόσμο. Οι Έλληνες συγκλονίζουν την Ιερά Συμμαχία και οι ξένοι την αντιμετωπίζουν, με αδιαφορία στην αρχή, με έκπληξη αργότερα και τέλος με θαυμασμό. Εμφανίζονται οι 3 ιδρυτές της Φιλικής Εταιρίας: Αθανάσιος Τσακάλωφ από τα Ιωάννινα, Νικόλαος Σκουφάς από την Άρτα και Εμμανουήλ Ξάνθος από την Πάτμο, και αρχηγός της είναι ο Ιωάννης Καποδίστριας. To γἐνος των Ελλήνων έδειξε το μέγα θαύμα στην ανθρωπότητα, όταν την 25η Μαρτίου του ’21 κατέθεσε την ζωή του ως ενέχυρο της ελευθερίας, όχι ομόλογα, μετοχές και λογιστικές απάτες. Έχει να δείξει χιλιάδες ονόματα, χιλιάδες ακροπόλεις, ο οχτάχρονος αγώνας μας έχει να δείξει σελίδες υπερανθρώπου ηρωισμού και θυσίας σε κάθε γωνιά Ελληνικής γης. Όμως, πολλές ράχες έμειναν ολόμαυρες από την σκληρή μάχη με τον Τούρκο και με τα μάτια της μνήμης, οι οπτασίες των ηρώων καταυγάζουν το στερέωμα :\nΑλέξανδρος Υψηλάντης, ο ανιδιοτελέστερος και τραγικότερος των Ελλήνων εθνεγέρτης, με τους εθελοντές του Ιασίου, και το άλικο αίμα των 240 νἐων της Ελληνικής Διασποράς στο Δραγατσάνι.\nΘεόδωρος Κολοκοτρώνης, η μεγαλύτερη φυσιογνωμία της φυλής μας, μετά τον ημίθεο Αλέξανδρο τον Μέγιστο. Πέρασε από την κόψη του σπαθιού του ο δρόμος της ελευθερίας μας στα Δερβενάκια. Γνώριζε, όσο κανείς άλλος Έλλην, την Ελληνική ιδιοσυγκρασία. Διατάζει την γενική σφαγή των Τούρκων της Τριπολιτσάς, ώστε να κοπούν επιτέλους οι γέφυρες συνεννοήσεως με τον Σουλτάνο και επιτυγχάνει με αυτόν τον τρόπο, την γενική των Ελλήνων συμμετοχή στον πόλεμο χωρίς επιστροφή. Βαθειά θρησκευόμενος, είδε όραμα επιβεβαιώσεως της θεϊκής βοηθείας και βγαίνοντας από την Εκκλησιά, βροντοφώναξε στο στράτευμα «Θάρρος αδέρφια, θα νικήσουμε, ο Χριστός έχει βάλει την υπογραφή του στην ελευθερία της Ελλάδος και δεν παίρνει την υπογραφή του πίσω. Εμπρός λοιπόν, για του Χριστού την πιστή την αγία και της Πατρίδος την Ελευθερία». Με τα λόγια αυτά της βεβαιότητας της νίκης ενθουσίασε όλους τους πολεμιστές του και παρέσυρε όσους ήταν ακόμη διστακτικοί.\nΣτην συνέχεια, προσπάθησε να επιτύχει την εθνική ενότητα της πολυπόθητης ελευθερίας. «Αν είχαμε την ομόνοια του πρώτου έτους της εθνεγερσίας, και μίαν αρχηγίαν, σε τρία χρόνια θα είχαμε ελευθερώσει την Θεσσαλία, την Ήπειρο, την Μακεδονία και αυτήν την Κων/λη», λέει στις συνομιλίες του με τον Τερτσέτη.\nΟι Κουντουριώτες, διέθεσαν την μυθική περιουσία τους στις ναυτικές επιχειρήσεις. Ο γνήσιος πολιτικά επαναστάτης Οδυσσέας Ανδρούτσος, στρατηγός της Ρούμελης, έγινε θρύλος στην Γέφυρα της Τατάρνας, σφάζοντας 60 μπέηδες στο Χάνι της Γραβιάς και στη Αράχοβα.οι Κανάρης, Πιπίνος, οι καταδρομείς μπουρλοτιέρηδες, ο φόβος και ο τρόμος των Τούρκων και των πειρατών. Μαζί τους και ο Ανδρέας Βώκος, γνωστός ως Μιαούλης, γιατί έλεγε «Μία ούλοι στα κουπιά». Ο Γεώργιος Καραϊσκάκης, ο στρατηγικότερος νους της Εθνεγερσίας, ο οποίος σκοτώνεται πολύ ύπουλα στην μάχη του Φαλήρου, ο Αθανάσιος Διάκος, το νεότερο σύμβολο της αρχαιοελληνικής μας θυσίας.\nΥπάρχουν και οι πνευματικοί ηγέτες, όπως ο Ρήγας Φερραἰος, ο μεγαλύτερος επαναστάτης του 19ου αιώνος, και ο Αδαμάντιος Κοραής, ο μέγας δάσκαλος του Γένους. Υπάρχουν οι αγνοί αγωνιστές: Δημήτριος Υψηλάντης, Γεωργάκης Ολυμπιος, Εμμ.Παππάς, Νικοτσάρας, Λάμπρος Κατσώνης, ο νεραϊδογέννητος Νοταράς. ο Τουρκοφάγος Νικηταρας, ο Μάρκος Μποτσαρης, ο Γιάννης Μακρυγιάννης, οι Μαυρομιχαλαίοι, ο Σπυρομήλιος και τόσοι αμέτρητοι άλλοι, μέσα στις 500.000 των νεκρών μας της Εθνεγερσίας. Απόγονοι αρματολών, με το σπαθί τους και με την φιλοσοφική τους σκέψη, καταρρίπτουν κάθε Φαλμεραϊκή και Μαρξιστική θεωρία.\nΚαι βέβαια, παραστάτης των ηρώων μας είναι και η Ελληνίδα ηρωίδα, η μάνα, η αδελφή, η γυναίκα, η κόρη: Σουλιώτισσες, Μανιάτισσες και οι τραγικές Μεσολογγίτισσες, οι μεγάλες ιέρειες ηγέτιδες: Η Μπουμπουλινα και η Μαντώ Μαυρογένους, η Δέσπω, χήρα του Γιωργάκη Μπότσαρη, η Τζαβέλαινα, η Παπατσὠνενα, η Λένω Μπότσαρη αδελφή του Μάρκου, αυτές και άπειρες άλλες, πρότυπα γυναικείας μορφής, υψηλής φιλοσοφικής διανοήσεως, σωματικής αγνότητας και πολλές φορές ανδρικής ρώμης. Κάποιες Μακεδονίτισσες έπεσαν με τα παιδιά τους στον καταρράκτη της Αραπίτσας στην Νάουσα και 220 Σουλιώτισσες έπεσαν στα παγόνερα του Αχελώου, στην Μονή του Σέκκου στα Άγραφα. Στο Άργος, όπου εισβάλλει ο Κεχαγιά Μπεης, 18 Αργίτισσες παρθένες πέφτουν και πνίγονται στα πηγάδια, για να μην γίνουν σκλάβες των Τούρκων.\nΌλη η Ελλάδα γίνεται ένα τεράστιο ηφαίστειο. Στην Πελοπόννησο, ο Παλαιών Πατρών Γερμανός υψώνει την σημαία της εθνικής απελευθερώσεως και η επανάσταση γενικεύεται. Στο αναμεταξύ, ξεσηκώνονται τα νησιά Ύδρα, Σπέτσες, Ψαρά και αυτή η Κρήτη και τα Ιόνια νησιά στέλνουν χιλιάδες εθελοντές. Στις 10 Απριλίου 1821, ημέρα της Ορθοδόξου Αναστάσεως, ο Τουρκικός και Εβραϊκός όχλος ξεχύνεται στην Κων/λη και επακολουθεί σφαγή των Ελλήνων, ενώ στην πύλη του Πατριαρχείου απαγχονίζεται ο Πατριάρχης Γρηγόριος ο Ε’, πνευματικός ηγέτης του Γένους. Εξαγριωμένοι οι Έλληνες απαντούν με την σφαγή Τούρκων στην Πελοπόννησο. Ακολουθεί η σφαγή των 65.000 κατοίκων της Χίου από τον Καρά Αλί και ο Κανάρης εκδικείται πυρπολώντας και\nτινάζοντας στον αέρα την ναυαρχίδα του Καρά Αλί με 2.500 στρατό. Οι σφαγές συνεχίζονται, αλλά οι κυβερνήσεις της Ευρώπης δεν συγκινούνται, διότι η ευρωπαϊκή διπλωματία δεν επιθυμούσε το τέλος της Οθωμανικής Αυτοκρατορίας και άφηνε τους Έλληνες να σφάζονται, ως συνήθως. Την τιμή της Δύσεως έσωσαν οι ΦΙΛΕΛΛΗΝΕΣ. Άγγλοι όπως ο Γκὀρντον και ο Λόρδος Βύρων, Γάλλοι, όπως ο Φαβιέρος και ο ζωγράφος Ντελακρουά, ο Ελβετός Μάγιερ, οι περίπου 15 Πολωνοί Φιλέλληνες με αρχηγό τους τον Μιρζέφσκι που σκοτώθηκαν στο Πέτα μαζί με τους άλλους 81 εθελοντές Γερμανούς του Νόρμαν, ο Ιταλός Σανταρόζα, ο Αμερικανός Ουίλιαμ Ουάσιγκτον και τόσοι άλλοι που έδωσαν την ζωή τους στον βωμό της δικής μας ελευθερίας. Το Έθνος μας τους ευγνωμονεί που με την ζωή τους συνέβαλαν στην ελευθερία μας και στην αλλαγή της Ευρωπαϊκής κοινής γνώμης, που άρχισε να θυμάται την εγκληματική αδιαφορία της το 1453. Το μίσος που επικρατούσε στην Ευρώπη για κάθε φιλελεύθερη κίνηση, εξ αιτίας μας υπεχώρησε και δημιουργήθηκε μεγάλο φιλελληνικό ρεύμα. Οι Έλληνες αγωνιστές του ’21 απέδειξαν ότι ήταν άξια τέκνα των αρχαίων και βυζαντινών τους προγόνων.\nΣτις 20 Οκτωβρίου του 1827 έγινε η Ναυμαχία του Ναβαρίνου, όπου ο ο στόλος των 3 Μεγάλων Δυνάμεων, υπό τους ναυάρχους Δεριγνύ (Γαλλία), Κόδριγκτον (Αγγλία) και Χέυδεν (Ρωσία) , υπερισχύει του τουρκοαιγυπτιακού στόλου του Ιμπραήμ. Η ναυμαχία αυτή σήμανε ουσιαστικά την ελευθερία της Ελλάδας, με την θέληση των 3 Μεγάλων Δυνάμεων και παρά τη συνεχιζόμενη σφοδρή άρνηση του Σουλτάνου. Και με τον ερχομό του μεγάλου Καποδίστρια και του Ελληνολάτρη βασιλέως Όθωνος, η Ελλάδα είχε ξαναγεννηθεί. Η αναγέννησή της αυτή, όπως και άλλες παρόμοιες, είχαν στοιχίσει άπειρα δάκρυα και αίμα. Μέσα από τις θυσίες και τα ολοκαυτώματα, πρόβαλε και πάλι η Ελευθερία ολόλαμπρη, η γεννημένη από τα κοκάλα των Ελλήνων τα ιερά και βροντοφώναξε «Γεννηθείτω φως, Ελλάς εγείρου». Σαν ήλιος, ανέτειλε η Ελλάς του τρίτου Ελληνικού πολιτισμού, τον οποίον οι σημερινοί Έλληνες πατριώτες καλούνται να ολοκληρώσουν.\nΜετά τον κ.Σπ.Σταυρόπουλο, ο λόγος δόθηκε στον κ. Αντώνη Ξεπαπαδάκο, (φωτογραφία κάτω) γνωστό από μία παλαιότερη τηλεοπτική εκπομπή «Επί των Επάλξεων»,για να απαγγείλει «Το Όραμα του Κολοκοτρώνη». Σημειωτέον ότι ο κ. Α.Ξ. διακρίνεται για το πάθος που έχει με την προσωπικότητα του Κολοκοτρώνη. O ίδιος ερμηνεύει τον ρόλο του Γέρου του Μοριά, στο θεατρικό έργο «Η δίκη του Κολοκοτρώνη», που έχει γράψει ο ίδιος, αλλά δεν του δίνουν στέγη να το παίξει.\nΤο ποίημα περιγράφει πως ο Κολοκοτρώνης, καταδιωκόμενος από τους Τούρκους, ανέβηκε με το άλογό του στα βουνά της Καρύταινας, μες τον πάγο και τα χιόνια, και πήγε στην Αγιά Μονή, έναν μικρό ναό, για να προφυλαχτεί λίγο από το κρύο. Όμως τον βρήκε γκρεμισμένο από τους Αρβανιτάδες που είχαν περάσει από εκεί και τον πήρε το παράπονο. Είπε «Βόηθα Παναγιά», έπεσε σε μία πέτρα όπου αποκοιμήθηκε, και είδε το εξής όραμα:\nΜία φωτεινή και λευκοντυμένη γυναίκα ξεπρόβαλε μέσα από τα χαλάσματα της Μονής, τον πλησίασε, του είπε να μην θρηνεί και τον προέτρεψε να σηκωθεί κα να τραβήξει για τον μεγάλο αγώνα που τον καλούσε. Ο Κολοκοτρώνης στο πρόσωπό της αναγνώρισε την Παναγία, η οποία του προφήτεψε ότι θα έχει έναν πολύ δύσκολο δρόμο να διανύσει. Σε αυτό θα τον βοηθήσει το άλογό του, και με αυτό θα μπει στην Ιστορία.\nΣτο σημείο αυτό, ο Κολοκοτρώνης ξύπνησε, ανέβηκε επάνω στο άλογο και συνέχισε την πορεία του. Και έκτοτε, πάντα καβάλα στο άλογό του, σε εμάς δείχνει τον δρόμο της τιμής και στους λαούς δείχνει πως γίνονται «της λευτεριάς οι αγώνες».\n[Top], [Εθνεγερσία], [Πανηγυρικός], [Παριανού]\nΣαν ξένοιαστος καβαλάρης\nΣεισμική δόνηση 4,9 Ρίχτερ στη Νεάπολη Λακωνίας


elenastral: Απριλίου 2008\nPosted by Elena 1 Σχολια at 1:10 π.μ.\nPosted by Elena 0 Σχολια at 1:05 π.μ.\n΄Ενα σημαντικό στοιχείο της πνευματικής ζωής και αρκετά παρεξηγημένο, είναι η εργασία για τη βοήθεια αδελφών ανθρώπων/όντων (ή αλλιώς seva στα ινδικά). Λέω παρεξηγημένο γιατί πολύ συχνά οι άνθρωποι βοηθούν όταν δεν πρέπει και ακόμα συχνότερα φεύγουν όταν πραγματικά η βοήθειά τους χρειάζεται. Ειδικά όσοι ασχολούνται με μεταφυσική, στην αρχή της πορείας τους προσπαθούν να πείσουν άλλους που λένε ότι δεν πιστεύουν σε αυτά. Αυτό μπορεί να έχει και αρνητικά αποτελέσματα γιατί ο αφώτιστος θα προσκολληθεί περισσότερο στην άρνησή του αν δεν του αρέσουν αυτά που ακούει, γιατί η αλήθεια βάζει τον άνθρωπο σε αφύπνιση η οποία με τη σειρά της θα βάλει κάποιον να εργαστεί. Και ΔΕΝ είναι όλοι έτοιμοι να μπουν σε συνειδητή πνευματική πορεία για διάφορους λόγους, όπως π.χ. μπορεί να πρέπει να μείνουν ακόμα με τα "πέπλα" ούτως ώστε να λύσουν κάποια χρέη-κάρμα, ή μπορεί και η φυσιολογία τους να μην είναι ακόμα έτοιμη να δεχτεί νέους κραδασμούς υψηλότερους, ή να υπάρχει κάποιος λόγος που μόνο ο Δημιουργός γνωρίζει. Εμείς οφείλουμε να σεβόμαστε την επιλογή του άλλου και να μην τον ταΐσουμε φαΐ που δεν θέλει. Από την άλλη βέβαια, η προσωπικότητα κάποιου μπορεί να αντιδρά στις αλήθειες αλλά η ψυχή του να ακούει και να διδάσκεται.\nΠρέπει να μάθουμε να βοηθούμε όταν πρέπει και όχι συνέχεια ή καθόλου. Ούτε να γινόμαστε θύματα αλλά ούτε σκληρόκαρδοι και αδιάφοροι. Ο πολεμιστής του Πνεύματος αναλαμβάνει ευθύνες αν και ξέρει ότι δεν ευθύνεται για τίποτα. Είναι πάντα σε ετοιμότητα. Η λέξη βαρεμάρα δεν υπάρχει στο λεξιλόγιό του.\nΑυτά όλα θα έρθουν σαν αποτέλεσμα της αφύπνισης των ενεργειών του σώματός μας, μέσα από τη προσευχή/διαλογισμό, τη σωστή διατροφή και την ανυψωμένη σε πράξεις καθημερινότητά μας.\nPosted by Elena 1 Σχολια at 1:04 π.μ.\nΟι περισσότεροι πρέπει να έχουμε ακούσει ότι "είμαστε ότι σκεφτόμαστε" και ότι οι "σκέψεις είναι πράξεις" κλπ. Ποιες όμως σκέψεις εννοούμε; Δεν είναι οι επιφανειακές διανοητικές σκέψεις αυτές που έχουν τη δύναμη -για να κάνουν καλό ή κακό- αλλά οι υποσυνείδητες, σιωπηλές σκέψεις που μπορεί να μην έχουν καν μια διανοητική μορφή και γραμματική σύνταξη. Είναι όμως εκπομπές ενέργειας, εκπορεύσεις, εκδηλώσεις, δημιουργήματα και πρέπει να προσέχουμε να εξαγνιζόμαστε από τις αρνητικές αυτές υποσυνείδητες εκπορεύσεις, καθώς δημιουργούν με τον καιρό ένα στεγανό "κέλυφος" στην αύρα μας. Ο διαλογισμός φυσικά είναι το πολύτιμο εργαλείο συνειδητοποίησης αυτών, αφού μέσα στη σιγή ερχόμαστε αντιμέτωποι με όλα αυτά για να τα καθαρίσουμε τελικά με την ροή της ενέργειας που η ησυχία επιτρέπει.\nΟπότε προσοχή στις σκέψεις! Φόβοι, αρνητικά συναισθήματα, θυμοί, ανασφάλειες, αγωνίες, απελπισίες, προσμονές, επιθυμίες υπόγειες που προσπαθούν να μας βγάλουν απ'το Τώρα, όλα αυτά πρέπει να τα πιάνουμε απ'το αυτί καθημερινά και να τους δείχνουμε την πόρτα... Συνήθως κουβαλάμε τόσα πολλά τέτοια βάρη, που είναι δύσκολο να τα αναγνωρίσουμε καθώς τα έχουμε συνηθίσει στο πεδίο μας.\nΕπιζητούμε τη Φώτιση.\nΜία συνηθισμένη τεχνική της Άρνησης είναι να μας βάζει να αποφεύγουμε να κοιτάξουμε κατάματα αυτές τις σκιές μας ώστε να συνεχίσουν αυτές να υπάρχουν στο παρασκήνιο. Είναι η λογική του "άστο γι'αύριο" ή "θα φύγει μόνο του" ή "μπα, δεν είναι πρόβλημα ουσιαστικό αυτό, δεν αξίζει ν'ασχοληθώ". Η φυγή δηλαδή από ότι μας προβληματίζει στη καθημερινότητα είτε αυτό είναι "κάτι που μας πληγώνει" στις σχέσεις μας με το φίλο ή τη φίλη μας, τους γονείς, τον εργοδότη και όποια άλλη σχέση. Γιατί οι σχέσεις είναι ένας καθρέφτης για τον εαυτό μας. Όταν κάτι μας πληγώνει στον άλλον δεν φταίει εκείνος αλλά είναι ένα σύμβολο για μια δική μας εσωτερική κατάσταση. Αν κάποιος μας φέρεται με τρόπο που δεν μας αρέσει τότε εμείς έχουμε αφήσει κάποιες πόρτες ανοιχτές για να εκδηλωθεί αυτή η συμπεριφορά. Δεν φταίει δηλαδή "ο άλλος" όπως η Άρνηση θέλει πιστεύουμε. Μα ποιος άλλος? Αφού οι άλλοι είναι ένα κομμάτι του εαυτού μας καθώς η ανθρωπότητα είναι Ένας οργανισμός με πολλά κύτταρα αλλά έναν εγκέφαλο. Ο εγκέφαλός μας είναι ένα με τον παγκόσμιο εγκέφαλο και αν κάποιος άλλος μας πληγώνει σημαίνει ότι ο εαυτός μας ουσιαστικά μας πληγώνει, μας δίνει ένα σήμα για να διορθώσουμε, να φωτίσουμε πρώτα απ'όλα ένα μέρος μας που βρίσκεται στη σκιά.